open-index/open-wikipedia-markdown huggingface dataset:
കാവേരിക്കണ്ണി

ഇന്ത്യൻ ഉപഭൂഖണ്ഡങ്ങളിലെ ജലാശയങ്ങളിൽ കണ്ടുവരുന്ന ഒരിനം മത്സ്യമാണ് **കാവേരിക്കണ്ണി** . കേരളത്തിൽ ഇതിനെ കബനി നദിയിൽ നിന്ന് മാത്രമേ റിപ്പോർട്ട് ചെയ്തിട്ടുള്ളൂ.

## ശരീരപ്രകൃതി
ശരീരം നീണ്ടതും ഉരുണ്ടതുമാണ്. മീശരോമങ്ങളുണ്ട്. ശരാശരി നീളം 30 സെന്റി മീറ്റർ. ശരീരത്തിന്റെ മുതുകുവശത്തിന് കറുപ്പുനിറമാണ്.

## അവലംബം

* https://www.fishbase.org/summary/65229
* കേരളത്തിലെ ശുദ്ധജലമത്സ്യങ്ങൾ - കേരള ബയോഡൈവേഴ്സിറ്റി ബോർഡ്

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
സി.ഡി. ദേശ്‌മുഖ്

ഭാരത റിസർവ്വ് ബാങ്കിന്റെ ഭാരതീയനായ ആദ്യത്തെ തലവനും  1950–1956  കാലത്തെ കേന്ദ്ര ധനകാര്യ മന്ത്രിയുമായ **സി.ഡി. ദേശ് മുഖ്**(ചിന്താമൻ ദ്വാരകനാഥ് ദേശ്മുഖ്) മഹാരാഷ്ട്രയിലെ റായ്ഗഡ് ഫോർട്ടിനടുത്ത നാടായിൽ ജനിച്ചു.(14 ജനുവരി 1896 – 2 ഒക്ടോ: 1982).കേംബ്രിഡ്ജിലെ ജീസസ് കോളേജിൽ നിന്നും ഉന്നത നിലയിൽ  ബിരുദപഠനം പൂർത്തിയാക്കിയ ദേശ്മുഖ് 1918 ൽ ഇൻഡ്യൻ സിവിൽ സർവ്വീസിൽ പ്രവേശിച്ചു.തുടർന്ന് 1939 ൽ റിസർവ്വ് ബാങ്കിലേയ്ക്കു ലൈസൺ ഓഫീസറായി നിയമിയ്ക്കപ്പെട്ടു. ബാങ്കിന്റെ സെക്രട്ടറിയായും,1941 മുതൽ 1943 വരെ ഡപ്യൂട്ടി ഗവർണറായും 1943–50 വരെ റിസർവ്വ് ബാങ്ക് ഗവർണറായും ചുമതല വഹിച്ചു.അന്താരാഷ്ട്ര സാമ്പത്തിക സ്ഥാപനങ്ങളുടെ രൂപീകരണവുമായി ബന്ധപ്പെട്ട് 1944ൽ നടന്ന *ബ്രെട്ടൺവുഡ്സ്* സമ്മേളനത്തിലും ദേശ്മുഖ് പങ്കെടുക്കുകയുണ്ടായി.
## പ്രധാനബഹുമതികൾ
# *റാമോൺ മഗ്സസെ* പുരസ്ക്കാരം (1959)
# പദ്മവിഭൂഷൺ (1975)

## അവലംബം

വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:കേന്ദ്രമന്ത്രിമാർ
വർഗ്ഗം:റിസർവ് ബാങ്ക് ഗവർണർമാർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:ഇന്ത്യൻ രാഷ്ട്രപതി സ്ഥാനാർഥികൾ
നിഗമാനന്ദ സരസ്വതി

ഗംഗാ പുത്ര എന്നറിയപ്പെടുന്ന **സ്വാമി നിഗമാനന്ദ് സരസ്വതി** (ജ. ആഗസ്റ്റ് 2, 1976 - മ. ജൂൺ 13, 2011) ഒരു ഭാരതീയ സന്യാസിയായിരുന്നു. പരിസ്ഥിതി മലിനീകരണത്തിൽ നിന്നും ഗംഗാനദിയെ രക്ഷിയ്ക്കണമെന്ന ആവശ്യമുയർത്തി നിരാഹാരസമരമനുഷ്ഠിച്ച് അദ്ദേഹം മരണം വരിച്ചു.

ഹരിദ്വാർ കേന്ദ്രമായുള്ള ആത്മീയ - സാമൂഹ്യ സംഘടനയായ മാത്രി സദൻ, 1998 മുതൽ ഗംഗാതീരത്തെ അനധികൃത ഖനനത്തെയും ഗംഗാ മലിനീകരണത്തെയും കുറിച്ച് പ്രക്ഷോഭങ്ങളുയർത്തിയിരുന്നു. ഈ സംഘടനയും അതിന്റെ സൂത്രധാരനായിരുന്ന നിഗമാനന്ദയും ഖനനമാഫിയയുടെ കണ്ണിലെ കരടായി മാറിയിരുന്നു. ഗംഗയെ രക്ഷിക്കാനായുള്ള തന്റെ ശ്രമങ്ങളുടെ ഭാഗമായി ആരംഭിച്ച നിരാഹാര സമരത്തിന്റെ 67 ആം ദിവസം, നിഗമാനന്ദയെ അറസ്റ്റ് ചെയ്ത് ഹരിദ്വാർ ജില്ലാ ആശുപത്രിയിലേക്ക് മാറ്റുകയും അവിടെയും നിരാഹാരം തുടരുന്നതിനിടയിൽ ദുരൂഹമായ സാഹചര്യത്തിൽ വിഷബാധയേൽക്കുകയുമുണ്ടായി. ഇതേതുടർന്ന് വിദദ്ധ ചികിത്സ നൽകുവാൻ ശ്രമിച്ചെങ്കിലും 2011 ജൂൺ 13 ന് ഹിമാലയൻ ഇൻസ്റ്റിറ്റ്യൂട്ട് ഹോസ്പിറ്റലിൽ വെച്ച് അദ്ദേഹം മരണപ്പെടുകയുമാണുണ്ടായത്. നിഗമാനന്ദയുടെ മരണം ഖനനമാഫിയകളുടെ മുൻകൈയ്യിലുള്ള ആസൂത്രിത കൊലപാതകമാണെന്നും ബി.ജെ.പി. നേതൃത്വത്തിലുള്ള  ഉത്തരാഖണ്ഡ് സർക്കാരിന് അതുസംബന്ധമായ അറിവുണ്ടെന്നും ആരോപണമുയർന്നിരുന്നു.

## അവലംബം


വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
വർഗ്ഗം:1977-ൽ ജനിച്ചവർ
പി. സദാശിവം

കേരളത്തിന്റെ 23-ആം  ഗവർണറാണ് ഇന്ത്യയുടെ ചീഫ് ജസ്റ്റീസായിരുന്ന **പി. സദാശിവം** (ജനനം: ഏപ്രിൽ 27 1949). ഷീല ദീക്ഷിത് കേരള ഗവർണർ സ്ഥാനം രാജിവെച്ചശേഷം അദ്ദേഹത്തെ ഗവർണറായി നോമിനേറ്റ് ചെയ്തു. 2013 ജൂലായ് 18-ന് ചീഫ് ജസ്റ്റിസ് അൽത്തമാസ് കബീറിന്റെ കാലാവധി അവസാനിച്ചതോടെയാണ് അദ്ദേഹം ചീഫ് ജസ്റ്റിസായി ചുമതലയേറ്റത്. സുപ്രീംകോടതിയിലെ നാല്പതാമത് ചീഫ് ജസ്റ്റിസായിരുന്നു അദ്ദേഹം.  2014 ഏപ്രിൽ 27 വരെയായിരുന്നു കാലാവധി.

ഇന്ത്യയിലെ പരമോന്നത നീതിപീഠത്തിന്റെ തലവനായിരുന്ന ജസ്റ്റിസ് പി. സദാശിവം ഈ പദവി അലങ്കരിച്ച ആദ്യത്തെ തമിഴ്‌നാട്ടുകാരനാണ്. 1951 മുതൽ 1954 ജനവരി വരെ, പഴയ മദ്രാസ് പ്രസിഡൻസിയിലെ നെല്ലൂരിൽ നിന്നുള്ള, പതഞ്ജലി ശാസ്ത്രി സുപ്രീം കോടതി ചീഫ് ജസ്റ്റിസായിരുന്നു. മദ്രാസ് പ്രസിഡൻസി വിഭജിക്കപ്പെട്ടപ്പോൾ നെല്ലൂർ ആന്ധ്രാപ്രദേശിനു കീഴിലായി. . ഇന്ത്യയിലെ ഒരു സംസ്ഥാനത്തിന്റെ ഗവർണറാകുന്ന ആദ്യ സുപ്രീം കോടതി ചീഫ് ജസ്റ്റിസാണാദ്ദേഹം.

## ജീവിതരേഖ
തമിഴ്നാട്ടിലെ ഈറോഡിൽ 1949 ഏപ്രിൽ 27നു ജനിച്ച പി. സദാശിവം 1977 ൽ അഭിഭാഷക ജീവിതം ആരംഭിച്ചു. മദ്രാസ് ഹൈക്കോടതിയിൽ ദീർഷകാലം അഭിഭാഷകനായ അദ്ദേഹം, 1997ൽ മദ്രാസ് ഹൈക്കോടതി സ്ഥിരം ജഡ്ജിയായി നിയമിക്കപ്പെട്ടു. 2007 ഏപ്രിൽ മുതൽ പഞ്ചാബ്, ഹരിയാണ ഹൈക്കോടതികളിൽ സേവനം അനുഷ്ഠിച്ചു. 2007 ആഗസ്ത് 21 ന് സുപ്രീംകോടതി ജഡ്ജിയായി നിയമിതനായി. 

## പ്രധാന വിധി പ്രസ്താവങ്ങൾ
*പ്രതിപക്ഷ നേതാവ് വി.എസ്. അച്യുതാനന്ദന്റെ ഹർജി പരിഗണിച്ച് ഇടമലയാർ കേസിൽ ആർ. ബാലകൃഷ്ണപിള്ള അടക്കമുള്ളവർക്കു ശിക്ഷ വിധിച്ചു. 
*1993ലെ മുംബൈ സ്ഫോടന കേസിലെ വിധി
*ജെസീക്ക ലാൽ കൊലക്കേസ്

## അവലംബങ്ങൾ

വർഗ്ഗം:ഇന്ത്യയിലെ ന്യായാധിപന്മാർ
വർഗ്ഗം:ഇന്ത്യയുടെ ചീഫ് ജസ്റ്റിസുമാർ
വർഗ്ഗം:1949-ൽ ജനിച്ചവർ
വർഗ്ഗം:ഏപ്രിൽ 27-ന് ജനിച്ചവർ
വർഗ്ഗം:കേരളത്തിന്റെ ഗവർണ്ണർമാർ
മേയർ നായർ

1966-ൽ പുറത്തിറങ്ങിയ മലയാളചലച്ചിത്രമാണ് **മേയർ നായർ**.  കല്പനാ പ്രൊഡക്ഷൻസിന്റെ ബാനറിൽ പി.എ. തങ്ങൾ നിർമിച്ചഎസ്.ആർ. പുട്ടണ്ണ സംവിധാനം ചെയ്ത് ഈ ചിത്രം വിതരണം ചെയ്ത കല്പനാ പിക്ചേഴ്സ് 1966 ഡിസംബർ 24-ന് പ്രദർശനത്തിനെത്തിച്ചു.

## കഥാസാരം
തോമസ് ഹാർഡിയുടെ *ദി മേയർ ഓഫ് കാസ്റ്റർബ്രിജ്* എന്ന ഇംഗ്ലീഷ് നോവലിന്റെ കഥയെ ആസ്പദമാക്കി പണ്ഡിത സാഹിത്യകാരനായ ഡോക്ടർ എസ്.കെ. നായരാണ് ഇതിന്റെ കഥ തയ്യാറാക്കിയത്.  കൃഷ്ണൻ നായർ എന്ന കഥാപത്രം മദ്രാസ് മേയറാകുന്നതും ദുർവൃത്തനായ മേയറെ ആരോവെടിവച്ചു കൊല്ലുന്നതു മായിരുന്നു ഇതിന്റെ ഇതിവൃത്തം.

## അഭിനേതക്കൾ
*തിക്കുറിശ്ശി സുകുമാരൻ നായർ
*കൊട്ടാരക്കര ശ്രീധരൻ നായർ
*രമേഷ്
*ബാലു
*പി.എ. തങ്ങൾ
*കേരള ഗോപി
*അടൂർ ഭാസി
*കൽപ്പന
*മീന
*ശാന്താദേവി
*കമലാദേവി

## പിന്നണിഗായകർ
*കെ.ജെ. യേശുദാസ്
*എൽ.പി.ആർ. വർമ്മ
*എൽ.ആർ. ഈശ്വരി
*പി. ജയചന്ദ്രൻ
*എസ്. ജാനകി

## അണിയറപ്രവർത്തകർ
*നിർമ്മാണം -- പി.എ. തങ്ങൾ
*സംവിധാനം -- എസ്.ആർ. പുട്ടണ്ണ
*സംഗീതം -- എൽ.പി.ആർ. വർമ്മ
*ഗാനരചന—വയലാർ രാമവർമ്മ
*കഥ—എസ്.കെ. നായർ
*തിരക്കഥ—എസ്.ആർ. പുട്ടണ്ണ
*സംഭാഷണം -- വി.ബി. നായരുശ്ശേരി, വിദ്വാൻ മീനാക്ഷിക്കുട്ടി അമ്മ
*ചിത്രസംയോജനം -- വി.പി. കൃഷ്ണൻ
*കലാസംവിധാനം -- ആർ.എൻ.കെ. പ്രസാദ്

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽനിന്ന് മേയർ നായർ
*മലയാളചലച്ചിത്രം ഡേറ്റാബേസിൽ നിന്ന് മേയർ നായർ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:എൽ. പി ആർ വർമ്മ ഈണം നൽകിയ ഗാനങ്ങൾ
വർഗ്ഗം:എസ്. ആർ പുട്ടണ്ണ സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വയലാർ-എൽ.പി.ആർ ഗാനങ്ങൾ
സി.കെ. ഗോവിന്ദൻ നായർ

കേരളത്തിൽ നിന്നുള്ള രാജ്യസഭാംഗവും മുൻ കെ.പി.സി.സി പ്രസിഡന്റുമായിരുന്നു **സി.കെ.ജി.** എന്നറിയപ്പെട്ടിരുന്ന **സി.കെ. ഗോവിന്ദൻ നായർ.(7 ജൂലൈ 1897 - 27 ജൂൺ 1964) **

## ജീവിതരേഖ
1897ൽ തലശ്ശേരിയിൽ ജനിച്ചു. ബ്രണ്ണൻ കോളേജ് വിദ്യാർത്ഥിയായിരിക്കുമ്പോൾ സമരം ചെയ്തതിന് പുറത്താക്കപ്പെട്ടു. ചെന്നൈ ക്രിസ്ത്യൻ കോളേജിലും പച്ചൈയപ്പാസ് കോളേജിലും പഠിച്ചു. നിയമ ബിരുദം നേടിയിട്ടുണ്ട്. ഗാന്ധിജിയോടൊപ്പം അടുത്തു പ്രവർത്തിച്ചു. വിദേശ വസ്ത്ര ബഹിഷ്കരണമുൾപ്പെടെയുള്ള സമരങ്ങളിൽ സജീവമായിരുന്നു. 1933 ൽ മലബാർ കോൺഗ്രസ് കമ്മിറ്റി സെക്രട്ടറിയായി. .ക്വിറ്റ് ഇന്ത്യാ സമരത്തിൽ പങ്കെടുത്ത് മൂന്നു വർഷത്തോളം വെല്ലൂർ ജയിലിൽ കഴിഞ്ഞു.  

1950 ൽ കെ. കേളപ്പനെ തോൽപ്പിച്ച് കെ.പി.സി.സി പ്രസിഡന്റായി. സെക്രട്ടറിയായും പ്രവർത്തിച്ചു.. 1942 ലെ മലബാർ പ്രവിശ്യയിൽ നടന്ന തെരഞ്ഞെടുപ്പിൽ കൊയിലാണ്ടിയിൽ നിന്ന് വിജയിച്ചിരുന്നു. 1952 ൽ കോൺഗ്രസിലുണ്ടായ പിളർപ്പിനെത്തുടർന്ന് കേളപ്പന്റെ നേതൃത്ത്വത്തിൽ കിസാൻ മസ്ദൂർ പ്രജാ പാർട്ടി രൂപം കൊണ്ടപ്പോൾ മാധവമേനോനൊപ്പം കോൺഗ്രസിനൊപ്പം പ്രവർത്തകരെ ഉറപ്പിച്ചു നിർത്താൻ പ്രയത്നിച്ചു. ആദ്യ പാർലമെന്റ് തെരഞ്ഞെടുപ്പിൽ  ഏ.കെ.ജി യുടെ എതിർ സ്ഥാനാർത്ഥിയായിരുന്നു. ആദ്യ ഇ.എം.എസ് സർക്കാരിന്റെ കാലത്ത് സെക്ഷൻ 144 പ്രകാരം തടങ്കലിലായി. ജനവാണി എന്ന പേരിൽ പത്രം തുടങ്ങിയെങ്കിലും സാമ്പത്തിക പരാജയമായിരുന്നു.

1960-ലെ കേരള നിയമസഭ തിരഞ്ഞെടുപ്പിൽ കെ.പി.സി.സി പ്രസിഡൻ്റായിരുന്ന ആർ.ശങ്കർ നിയമസഭാംഗവും ഉപ-മുഖ്യമന്ത്രിയുമായി തിരഞ്ഞെടുക്കപ്പെട്ടതിനെ തുടർന്ന് ആർ.ശങ്കറിന് പകരം കെ.പി.സി.സി പ്രസിഡൻ്റായി നിയമിതനായി. 1963-ൽ രണ്ടാം പ്രാവശ്യവും കെ.പി.സി.സി പ്രസിഡൻ്റായി തിരഞ്ഞെടുക്കപ്പെട്ടു.

1960 കാലഘട്ടത്തിൽ കോൺഗ്രസ് പ്രവർത്തക സമിതിയിലേക്ക് തെരഞ്ഞെടുക്കപ്പെട്ട അദ്ദേഹം നെഹ്റു ഉൾപ്പെടെയുള്ള കോൺഗ്രസ് ദേശീയ നേതാക്കളോടൊപ്പം പ്രവർത്തിച്ചു. 1964-ൽ രാജ്യസഭാംഗമായി തെരഞ്ഞെടുക്കപ്പെട്ടു. 

രാജ്യസഭാംഗവും കെ.പി.സി.സി പ്രസിഡൻറുമായി പ്രവർത്തിക്കവെ 
66-മത്തെ വയസിൽ 1964 ജൂൺ 27ന് അന്തരിച്ചു.

## വ്യത്യസ്ത രാഷ്ട്രീയ അഭിപ്രായങ്ങൾ
''വർഗീയ ശക്തികളുമായും സാമുദായിക സംഘടനകളുമായും കോൺഗ്രസ് പുലർത്തേണ്ട ബന്ധത്തിന് ലക്ഷ്മണരേഖ വേണം" എന്ന അഭിപ്രായക്കാരനായിരുന്നു. *"ഇന്ന് അവർ ചോദിക്കുന്നത് കൊടുത്താൽ നാളെ കൂടുതൽ ചോദിക്കും. ഇത് സമ്മർദമാവും " എന്ന മുസ്ലീം ലീഗിനെ സംബന്ധിച്ച പരാമർശം വിവാദമായിരുന്നു. മന്നത്ത് പത്മനാഭൻ മാലേത്ത് ഗോപിനാഥപിള്ളയ്ക്ക് പാർട്ടി സ്ഥാനം ആവശ്യപ്പെട്ടപ്പോൾ "അടുപ്പം വേറെ, രാഷ്ട്രീയം വേറെ"  എന്ന നിലപാട് എടുത്തതായി രമേശ് ചെന്നിത്തല പറഞ്ഞിരുന്നു.

ന്യൂന പക്ഷ രാഷ്ട്രീയത്തെ പ്രത്യേകിച്ചും മുസ്ലീം ലീഗിനെതിരെ നിരവധി വിവാദമായ അഭിപ്രായ പ്രകടനങ്ങൾ അദ്ദേഹം നടത്തി.

## രാജ്യസഭാംഗത്വം

* 1964-1964 : കോൺഗ്രസ് (ഐ.)

## അവലംബങ്ങൾ


വർഗ്ഗം:രാജ്യസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1897-ൽ ജനിച്ചവർ
വർഗ്ഗം:ജൂലൈ 7-ന് ജനിച്ചവർ
വർഗ്ഗം:1964-ൽ മരിച്ചവർ
വർഗ്ഗം:ജൂൺ 27-ന് മരിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:കെ.പി.സി.സി. പ്രസിഡന്റുമാർ
മൈലീറ്റസിലെ ഹെക്കത്തേയ്സ്

ഒരു പുരാതന ഗ്രീക്ക് ചരിത്രകാരനാണ് **ഹെക്കാത്തേയ്സ്**. (Hecataeus of Miletus) (ഏകദേശ ജീവിതകാലം ബി.സി. 550 - 476). ഭൂമിയിലെ കരപ്രദേശങ്ങൾക്കു ചുറ്റും കടലാണ് എന്ന ആശയം ആദ്യമായി അവതരിപ്പിച്ചത് ഹെക്കാത്തേയ്സ് ആണ്. ടോളമിയും മറ്റും ഈ ആശയത്തെ തള്ളിക്കളഞ്ഞിരുന്നു.

## അവലംബം

വർഗ്ഗം:പുരാതന ഗ്രീക്ക് തത്ത്വചിന്തകർ
വർഗ്ഗം:ഗ്രീക്ക് ചരിത്രകാരന്മാർ
ചെമ്പാലൻ കൂരൽ

പശ്ചിമഘട്ടത്തിന്റെ തനതായ ഒരു മത്സ്യമാണ് **ചെമ്പാലൻ കൂരൽ** (Curmuca Barb). . കേരളത്തിൽ കബനി ഒഴിച്ചുള്ള എല്ലാ നദികളിലും കണ്ടുവരുന്നു. മലിനപ്പെടാത്ത ശുദ്ധജലത്തിലാണ് ഇവയെ അധികമായി കണ്ടുവരുന്നത്.

## ശരീരപ്രകൃതി
ശരീരം നീണ്ടതും ഉരുണ്ടതുമാണ്. കമാനാകൃതിയിലാണ് മുതുകുഭാഗം. 120 സെന്റിമീറ്റർ വരെ വലിപ്പം വയ്ക്കുന്നു. മത്സ്യത്തിന് സ്ഥായിയാ നിറമില്ല. സ്വർണ്ണനിറത്തിലും മുഴുവനായും വെള്ള നിറത്തിലുമൊക്കെ കാണപ്പെടുന്നു. ഒരു ജോടി മീശരോമങ്ങളുണ്ട്.

## അവലംബം
*

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
ഡി.സുബ്ബറാവു

ഭാരത റിസർവ്വ് ബാങ്കിന്റെ  ഇരുപത്തിരണ്ടാമതു ഗവർണറും, സാമ്പത്തികവിദഗ്ദ്ധനുമായ **ദുവ്വൂരി സുബ്ബറാവു**. ആന്ധ്രാപ്രദേശിലെ ഗോദാവരി ജില്ലയിൽപ്പെട്ട വിജയവാഡയിൽ 1949 ഓഗസ്റ്റ് 11 നു ജനിച്ചു.  സൈനിക സ്ക്കൂളിലെ പഠനത്തിനു ശേഷം ഖരഗ്പൂർ ഐ.ഐ.ടി യിൽ നിന്നു  സ്വർണ്ണമെഡലോടെ ഊർജ്ജതന്ത്രത്തിൽ ബിരുദവും, തുടർന്നു കാൺപൂർ ഐ.ഐ.ടി യിൽ നിന്നും ബിരുദാനന്തര ബിരുദവും നേടി. . 1972 ൽ സിവിൽ സർവ്വീസിൽ പ്രവേശിച്ച സുബ്ബറാവു ആന്ധ്രാകേഡറിൽ ഔദ്യോഗികസേവനം ആരംഭിച്ചു. അമേരിയ്ക്കയിലെ **ഒഹായോ** സർവ്വകലാശാല, **മസ്സാചുസെറ്റ്സ് ഇൻസ്റ്റിറ്റ്യുട്ട് ഓഫ് ടെക്നോളജി** (MIT)എന്നീ സ്ഥാപനങ്ങളിൽ നിന്നും അദ്ധ്യയനം പൂർത്തിയാക്കിയ സുബ്ബറാവുവിനു ആന്ധ്രാ സർവ്വകലാശാലയിൽ നിന്നും ധനതത്വശാസ്ത്രത്തിൽ ഡോക്ടറേറ്റും ലഭിച്ചിട്ടുണ്ട്.

ഭാരതീയ റിസർവ്വ് ബാങ്കിൽ 2008 സെപ്റ്റംബർ 5 മുതൽ സെപ്റ്റംബർ 2013 വരെഗവർണ്ണറായി സേവനം അനുഷ്ഠിച്ചു. ബാങ്കിങ് മേഖലയിലെ പരിഷ്കാരങ്ങളും,സാമ്പത്തികരംഗത്തെ റിസർവ്വ് ബാങ്കിന്റെ നിർണ്ണായക ഇടപെടലുകളും സുബ്ബറാവുവിനെ ശ്രദ്ധേയനാക്കിയിട്ടുണ്ട്.1972 ആന്ധ്രാപ്രദേശ് കെഡർ ഐ എ എസ് കാരനായ അദ്ദേഹം നിണ്ട 35 ഔദ്യോഗിക ജീവിതതിനുശേഷം 2007 ധനകാര്യസെക്രട്ടറി ആയി.1992 മുതൽ 2004 വരെ ലോക ബാങ്ക് സാമ്പത്തിക ഉപദേഷ്ടാവായി പ്രവർത്തിച്ചു. ആഗോള സാമ്പത്തിക പ്രതിസന്ധി ഇന്ത്യൻ ബാങ്കിംഗ് മേഖലയെ കാരൃമായി ബാധികത്തിരികാൻ പ്രധന കാരണം റിസർവ്വ് ബാങ്ക് നടപടികൾ ആയിരുന്നു..

## അവലംബം

വർഗ്ഗം:റിസർവ് ബാങ്ക് ഗവർണർമാർ
വർഗ്ഗം:1949-ൽ ജനിച്ചവർ
കുട്ടാടൻ

മൂപ്പ് കൂടിയ ഒരു പരമ്പാരഗത നെല്ലിനമാണ് **കുട്ടാടൻ**. ഏകദേശം പത്ത് മാസത്തോളമാണ് ഇതിന്റെ മൂപ്പ്. മേടത്തിൽ വിതച്ച് രണ്ട് കാലവർഷങ്ങളും പിന്നിട്ട് മകരമാസത്തിലാണ്  ഈ ഇനം നെല്ലിന്റെ കൊയ്ത്ത്. 

## കൃഷിരീതി
ഇടവപ്പാതിക്ക് മുമ്പ് നിലമൊരുക്കി വിത്ത് വിതയ്ക്കുന്നു.(നുരിവിതയാണ് പതിവ്. കാളകൊണ്ട് പൂട്ടി, ഉഴവ് ചാലിൽ ഓരോ പിടിയായി വിത്തിടുന്ന രീതി). മഴ തുടങ്ങുന്നതിന് മുമ്പേ ഞാറു വളർന്ന് വലുതാകണം. ഒരു പൂവ് മാത്രം കൃഷി ചെയ്യാൻ സാധിക്കുന്ന വെള്ളക്കെട്ട് അധികമുള്ള പ്രദേശങ്ങളിലാണ് ഈ നെല്ല് കൃഷിചെയ്തിരുന്നത്. വെള്ളത്തിന് മീതെ വളർന്നു പൊന്താൻ ശേഷിയുള്ള ഈ ഇനം വളരെ ഉയരം വരുന്നവയാണ്. ഇടവപ്പാതിയെ അതിജീവിച്ച് വളർന്നുവരുന്ന ഞാറിൻ തൈകൾക്ക് ചിങ്ങമാസത്തിൽ മഴയ്ക്ക് ശമനമാകുന്നതോടെ ഒന്നാം വളമിടുന്നു. മറ്റുള്ള ഇനങ്ങളെ അപേക്ഷിച്ച് നന്നായി ചിനപ്പുകൾ പൊട്ടുന്ന ഇനമാണ് കുട്ടാടൻ. വളർച്ചയുടെ പ്രത്യേക അന്തരീക്ഷം കൊണ്ടുതന്നെ ഓരോ ഘട്ടങ്ങൾ അതിജീവിച്ച് വരുമ്പോഴേക്കും തൈകളുടെ എണ്ണം കുറവായിരിക്കും. വളർച്ചയുടെ മധ്യത്തിലേക്ക് കടക്കുന്നതോടെ തുലാവർഷം ആരംഭിക്കും. വീണ്ടും ഈ ചെടികൾ വെള്ളത്താൽ മൂടപ്പെടും.മഴയ്ക്ക് ശേഷം രണ്ടാം വളം നൽകുന്നതോടെ കൂടുതൽ കരുത്തിൽ ചിനപ്പുകൾ പൊട്ടുന്ന ഇവ മൂപ്പെത്തി മകരമാസത്തോടെ കൊയ്ത്തിന് തയ്യാറാകുന്നു. 

## പ്രത്യേകതകൾ
മറ്റ് ഇനങ്ങളെ അപേക്ഷിച്ച് വിളവ് വളരെയധികം ലഭിക്കുന്നു എന്നത് ഇതിന്റെ ഒരു പ്രത്യേകതയാണ്. നീളം കൂടിയ വിസ്താരാമുള്ള ചിനപ്പുകൾ അരിഞ്ഞെടുക്കുന്നത് ശ്രമകരമായ ഒരു കാര്യമാണ്. ഉയരം കൂടിയ ഇനമായതിനാൽ തന്നെ ഭൂരിഭാഗം നെൽചെടികളും തറയിലേക്ക് പതിഞ്ഞ് വീണിരിക്കും.

സങ്കരനെൽവിത്തുകളുടെ പ്രചാരത്തോടെ ഈ നെല്ലിനം ഏതാണ്ട് നാമാവശേഷമായിട്ടുണ്ട്. ഈയിനം നെല്ലിനം കൃഷിചെയ്തിരുന്ന പാടശേഖരങ്ങളെ കുട്ടാടൻ പാടങ്ങളെന്ന് വിളിച്ചിരുന്നു. തൃശ്ശൂർ മേഖലയിലെ കോൾപ്രദേശങ്ങളിൽ ഒരുകാലത്ത് വ്യാപകമായി കൃഷിചെയ്തിരുന്ന ഒരിനം നെൽവിത്താണിത്.

## അവലംബം

വർഗ്ഗം:പരമ്പരാഗത നെല്ലിനങ്ങൾ
വീര ചക്രം

യുദ്ധ കാലത്തെ സേവനങ്ങൾക്ക് സൈനികർക്ക് നൽകുന്ന മൂന്നാമത്തെ പരമോന്നത ഇന്ത്യൻ സൈനിക ബഹുമതിയാണ് **വീര ചക്രം** (ഹിന്ദി: वीर चक्र, Vr.C.).  ഈ അവാർഡ് ജേതാക്കൾക്ക് തങ്ങളുടെ പേരിന്റെ കൂടെ Vr.C. എന്ന് ചേർക്കാവുന്നതിന് അവകാശമുണ്ട്. പരം വീര ചക്രയ്ക്കും മഹാവീര ചക്രയ്ക്കും പിറകിലായി മൂന്നാമതായാണ് വീരചക്രയുടെ സ്ഥാനം.

## അവലംബം
 

വർഗ്ഗം:ഇന്ത്യയിലെ സൈനിക ബഹുമതികൾ
നാരായൺ ആപ്‌തെ

അഖിൽ ഭാരത് ഹിന്ദു മഹാസഭയുടെ പ്രവർത്തകനും മഹാത്മാഗാന്ധിയുടെ കൊലപാതകത്തിൽ പങ്കാളിയുമായിരുന്നു **നാരായൺ  ദത്താത്രേയ ആപ്‌തെ.**

## ജീവചരിത്രം
[ലഘുചിത്രം|ഗാന്ധിജിയുടെ വധത്തിനു ഗൂഢാലോചന ചെയ്ത സംഘം. ഏറ്റവും ഇടതുവശത്തിരിക്കുന്നയാളാണ് നാരായൺ ആപ്തേ. നിൽക്കുന്നവർ: ശങ്കർ കിസ്തയ്യ, ഗോപാൽ ഗോഡ്സെ, മദൻലാൽ പഹ് വ, ദിഗംബർ ബാഗ് ദെ (മാപ്പുസാക്ഷി). ഇരിക്കുന്നവർ: ആപ്തെ, [വിനായക് ദാമോദർ സാവർക്കർ|വിനായക് ദാമോദർ സവർകർ, നാഥുറാം ഗോഡ്സെ, വിഷ്ണു കാർകാരെ|പകരം=]]

1932ൽ ബോംബെ സർവകലാശാലയിൽ നിന്നും ബാച്ചിലർ ഓഫ് സയൻസ് ബിരുദം നേടി. ശേഷം അഹമദ് നഗറിൽ അധ്യാപകനായി ജോലിയിൽ പ്രവേശിച്ചു. ഈ കാലത്ത് ഫാട്തരെയുടെ (Phadtare) മകൾ ചമ്പയെ വിവാഹം ചെയ്തു. 1939ൽ ഇദ്ദേഹം അഖിൽ ഭാരത് ഹിന്ദു മഹാസഭയുടെ പ്രവർത്തകനായി. 22.ജൂലൈ 1944 ൽ ഗാന്ധി പഞ്ചാഗ്നിയിൽ താമസിക്കുന്ന വേളയിൽ ആപ്തെയുടെ നേതൃത്വത്തിൽ 25ഓളം പേരടങ്ങുന്ന സംഘം ഗാന്ധി നിലപാടുകൾക്കെതിരായി പ്രതിഷേധം നടത്തി. ഹിന്ദു മഹാസഭയുടെ കീഴിൽ ഗോഡ്‌സെയുമായി ഒന്നിച്ച് ആറു വർഷത്തോളം പ്രവർത്തിച്ചു. 28-മാർച്ച്-1944 ൽ അഗ്രണി എന്ന പേരിൽ ഒരു പ്രസിദ്ധീകരണം ഇരുവരും ചേർന്ന് ആരംഭിച്ചു. ഗോഡ്സെ ഇതിന്റെ എഡിറ്ററും ആപ്തെ മാനേജറും ആയിരുന്നു. ഗാന്ധിയെ കൊലചെയ്യുന്ന സ്ഥലത്ത് ആപ്തെയും സന്നിഹിതനായിരുന്നു.

## മരണം
ഗാന്ധിജി വധക്കേസിൽ കുറ്റക്കാരനെന്നു കണ്ട ആപ്‌തെയെ  കേസിലെ മറ്റൊരു പ്രതിയായ നാഥുറാം ഗോഡ്‌സെയ്ക്കൊപ്പം തൂക്കിലേറ്റി. 1949 നവംബർ 15-ന് അംബാല ജയിലിലാണ് ഇരുവരെയും  തൂക്കിലേറ്റിയത്

## അവലംബം

വർഗ്ഗം:ഇന്ത്യയിൽ വധശിക്ഷയ്ക്ക് വിധേയരാക്കിയവർ
വർഗ്ഗം:ഗാന്ധിവധം
വർഗ്ഗം:1911-ൽ ജനിച്ചവർ
വർഗ്ഗം:1949-ൽ മരിച്ചവർ
വർഗ്ഗം:20-ആം നൂറ്റാണ്ടിലെ വധശിക്ഷകൾ
വർഗ്ഗം:കൊലപാതകക്കുറ്റത്തിന് ശിക്ഷിക്കപ്പെട്ട ഇന്ത്യക്കാർ
വർഗ്ഗം:ഇന്ത്യയിൽ കൊലപാതകക്കുറ്റത്തിന് ശിക്ഷിക്കപ്പെട്ടവർ
വർഗ്ഗം:ഹിന്ദുമഹാസഭാ പ്രവർത്തകർ
വർഗ്ഗം:ഹിന്ദുമഹാസഭ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
ചന്നപട്ടണം

കർണാടകയിലെ രാമനഗര ജില്ലയിലുൾപ്പെട്ട ഒരു പട്ടണമാണ് **ചന്നപട്ടണം**.  ബാംഗ്ലൂർ-മൈസൂർ സംസ്ഥാനപാതയിൽ ബാംഗ്ലൂരിൽ നിന്നും 60 കിലോമീറ്റർ അകലെയായുള്ള ഈ പട്ടണം തടി കൊണ്ടുള്ള  കളിപ്പാട്ടങ്ങൾക്കും കരകൗശലവസ്തുക്കൾക്കും പ്രശസ്തമാണ്. ചന്നപട്ടണത്തെ കളിപ്പാട്ടങ്ങളുടെ നാട് എന്നർത്ഥമുള്ള *ഗൊംബേഗള ഊരു* എന്ന് വിശേഷിപ്പിക്കാറുണ്ട്. 

## ചരിത്രം
ചരിത്രരേഖകൾ പ്രകാരം തിമ്മപ്പരാജ അരസ് എന്ന രാജാവായിരുന്നു ഈ പ്രദേശം ഭരിച്ചിരുന്നത്. തുടർന്ന് തെലുഗു ബാൻജിഗ ബാലിജ വംശത്തിൽ പെട്ട് ജഗദേവരായ 
ചന്നപട്ടണത്തെ തന്റെ ആസ്ഥാനനഗരം. ഇതേ വംശത്തിൽ പെട്ട രാജാക്കന്മാർ തുടർച്ചയായി ഈ പ്രദേശം ഭരിച്ചു. 1630-ൽ മൈസൂർ വൊഡയാർ രാജാക്കന്മാർ ഈ പ്രദേശം കൈയ്യടക്കി.

## ഇതും കാണുക
* ചന്നപട്ടണം കളിപ്പാട്ടങ്ങൾ

## അവലംബം

വർഗ്ഗം:കർണ്ണാടകത്തിലെ പട്ടണങ്ങൾ
ടെട്രിസ്

ഒരു ചെറുകള്ളി യോജിപ്പിക്കൽ പ്രഹേളികാ വീഡിയോ കളിയാണ് **ടെട്രിസ്** (റഷ്യൻ: Тетрис)(ജപ്പാനീസ്: テトリス - ടെടോറിസു) (കൊറിയൻ: 테트리스 - ടെറ്റ്യൂലിസ്യൂ). സോവിയറ്റ് യൂണിയൻകാരനായ ഡെവലപ്പർ അലെക്സീ പായിറ്റ്നോവ് ആണ് ആദ്യമായി ഈ കളി നിർമ്മിച്ചത്. പായിറ്റ്നോവ് യുഎസ്എസ്ആറിലെ അക്കാദമി ഓഫ് സയൻസിലെ ഡൊറോഡ്നിസൈൻ കമ്പ്യൂട്ടർ സെന്ററിൽ പ്രവർത്തിച്ചുകൊണ്ടിരുന്ന സമയത്ത്, 1984 ജൂൺ 6നാണ് ആദ്യമായി ഈ ഗെയിം പുറത്തിറക്കിയത്. നാലിനെ സൂചിപ്പിക്കുന്ന ഗ്രീക്ക് പൂർവ്വപ്രത്യയമായ ടെട്രാ- (ടെട്രിസിലെ കട്ടകളെല്ലാം നാലു ചെറുകള്ളികൾ ചേർന്നതാണ്), പായിറ്റ്നോവിന്റെ ഇഷ്ടവിനോദമായ ടെന്നീസ് എന്നീ വാക്കുകളിൽ നിന്നാണ് ടെട്രിസ് എന്ന വാക്ക് രൂപം കൊള്ളുന്നത്.

## കളി
നാലു സമചതുരങ്ങൾ കൊണ്ടുണ്ടാക്കിയ ടെട്രിമിനോകൾ എന്നറിയപ്പെടുന്ന കട്ടകൾ ഉപയോഗിച്ചാണ് ടെട്രിസ് കളിക്കുന്നത്. ക്രമരഹിതമായി താഴേക്ക് വീഴുന്ന ടെട്രിമിനോകളെ വശങ്ങളിലേക്ക് ചലിപ്പിച്ചും 90 ഡിഗ്രി വരെ കറക്കുകയും ചെയ്ത് പത്തു സമചതുരങ്ങളെ കൊള്ളാവുന്ന ഒരു തിരശ്ചീന രേഖയാക്കി മാറ്റണം. അത്തരത്തിലൊരു രേഖ നിർമ്മിക്കപ്പെടുമ്പോൾ ആ രേഖ അപ്രത്യക്ഷമാവുകയും അതിനനുസരിച്ചുള്ള പോയന്റുകൾ കളിക്കാരന് ലഭിക്കുകയും ചെയ്യുന്നു. നിശ്ചിത എണ്ണം രേഖകൾ പൂർത്തിയാക്കിയാൽ അടുത്ത ഘട്ടത്തിലേക്ക് കളി എത്തുന്നു. ഓരോ ഘട്ടം കഴിയുമ്പോഴും ടെട്രിമിനോകളുടെ വീഴ്ചയുടെ വേഗത വർദ്ധിക്കുന്നു. ഒടുവിൽ പൂർത്തിയാക്കാത്ത രേഖകൾ സ്ക്രീനിന്റെ മുകൾഭാഗത്ത്, പുതിയൊരു ടെട്രിമിനോക്ക് വരാൻ കഴിയാത്ത വണ്ണം മുട്ടുമ്പോൾ കളി അവസാനിക്കുന്നു.

എല്ലാ ടെട്രിമിനോകളും ഒന്നോ രണ്ടോ വരി ഒറ്റയടിക്ക് പൂർത്തിയാക്കാൻ കഴിവുള്ളവയാണ്. I, J, L ടെട്രിമിനോകൾക്ക് മൂന്നു വരിയും L ടെട്രിമിനോക്ക് നാലുവരിയും ഒറ്റയടിക്ക് പൂർത്തിയാക്കാൻ കഴിയും. ഇതിനെ ഒരു ടെട്രിസ് എന്നു വിളിക്കപ്പെടുന്നു. എന്നാൽ ചില സന്ദർഭങ്ങളിൽ T, S, Z ടെട്രിമിനോകൾക്കും ഒറ്റയടിക്ക് മൂന്നു രേഖകൾ പൂർത്തിയാക്കാൻ കഴിയാറുണ്ട്.

## സംഗീതം
* സംഗീതം എ ടെട്രിസ് ഗെയിംബോയ് എഡിഷൻ 1.1ലുള്ള സംഗീതമാണ്. റഷ്യൻ നാടോടി സംഗീതമായ കൊറോബൈനികിയെ അവലംബിച്ചുണ്ടാക്കിയതാണീ സംഗീതം.
* സംഗീതം ബി ഗെയിംബോയ് പതിപ്പിൽ ലഭ്യമായിരുന്നു. സംവിധാനം ഹിരോകാസു ടനാക.
* സംഗീതം സി ഗെയിം ബോയ് പതിപ്പിൽ തന്നെയിറങ്ങി. സംവിധാനം ജൊഹാൻ സെബാസ്റ്റ്യൻ ബാക്ക്.
* സംഗീതം 1 എൻഇഎസ് പതിപ്പിൽ ലഭ്യമായിരുന്നു. സംവിധാനം ഷൈക്കോവ്സ്കി

## അവലംബം

## പുറം കണ്ണികൾ
* 
* ടെട്രിസ് ചലച്ചിത്രം യുട്യൂബിൽ.
* ടെട്രിസ്: കഥയും ഡൗൺലോഡും, വാദിം ജെറാസിമോവ് എഴുതിയത്.
* ടെട്രിസ് ബുദ്ധിമുട്ടേറിയ കളിയാണെന്ന് ഗണിതജ്ഞർ, സയന്റിഫിക് അമേരിക്കൻ, ഒക്ടോബർ 2002
* ടെട്രിസും മസ്തിഷ്കവികാസവും
* മൈ വൈഫ് ഈസ് ദ ടെട്രിസ് വേൾഡ് ചാമ്പ്യൻ, ബോസ്റ്റൺ ഗ്ലോബ് മാഗസിൻ, ആഗസ്റ്റ് 19, 2007.
* വിറ്റ്നസ്: ദ ക്രിയേഷൻ ഓഫ് ടെട്രിസ് – ബിബിസി റേഡിയോ
*  – ആദ്യകാല ടെട്രിസിനെ കുറിച്ചുള്ള ഡോക്യുമെന്ററി
* – 2010 ടെട്രിസ് ചാമ്പ്യൻഷിപ്പിനെ സംബന്ധിച്ച ഡോക്യുമെന്ററി.

വർഗ്ഗം:വീഡിയോ ഗെയിമുകൾ
അശുതോഷ് മുഖർജി

വിദ്യാഭ്യാസ വിചക്ഷണനും, കൽക്കട്ടാ സർവ്വകലാശാലയുടെ രണ്ടാമത്തെ വൈസ് ചാൻസലറുമായിരുന്നു **അശുതോഷ് മുഖർജി** (29 ജൂൺ 1864 – 25 മെയ് 1924).
## വിദ്യാഭ്യാസ രംഗത്തെ സംഭാവനകൾ
ബംഗാൾ ടെക്നിക്കൽ ഇൻസ്റ്റിറ്റ്യൂട്ടിന്റെ രൂപീകരണത്തിലും 1914 ൽ കൽക്കട്ടാ സർവ്വകലാശാലയിലെ **കോളേജ് ഓഫ് സയൻസി**നു തുടക്കമിട്ടതിലും അശുതോഷ് മുഖർജിയുടെ പങ്ക് നിസ്തുലമാണ്. കൂടാതെ 1908 ൽ **കൽക്കട്ടാ മാത്തമാറ്റിക്കൽ സൊസൈറ്റി** സ്ഥാപിയ്ക്കുകയും,1908 മുതൽ  1923 വരെ അതിന്റെ സ്ഥാപക അദ്ധ്യക്ഷനായും സേവനം അനുഷ്ഠിച്ചിരുന്നു. .
സർവ്വേപ്പള്ളി രാധാകൃഷ്ണന്റേയും,സി.വി.രാമന്റേയും വിദ്യാഭ്യാസജീവിതത്തിൽ നിർണ്ണായകമായ ഒരു പങ്ക് അശുതോഷ് മുഖർജി വഹിച്ചിരുന്നു..

## അവലംബം

വർഗ്ഗം:ഇന്ത്യയിലെ വിദ്യാഭ്യാസപ്രവർത്തകർ
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
വർഗ്ഗം:1864-ൽ ജനിച്ചവർ
പാഖി കടുവാ സങ്കേതം

അരുണാചൽ പ്രദേശിലെ കിഴക്കൻ കാമെംഗ് ജില്ലയിലുള്ള സംരക്ഷിത കടുവാ സങ്കേതമാണ് **പാഖി**. 862 ച:കി:മീറ്ററുകളിലായി ഇത് വ്യാപിച്ചു കിടക്കുന്നു.അരുണാചൽ പ്രദേശിലെ പരിസ്ഥിതിവകുപ്പിനാണ് ഇതിന്റെ സംരക്ഷണച്ചുമതല. 1977 ൽ ആണ് ഇത് ഒരു സംരക്ഷിതപ്രദേശവും, പിന്നീട് 2002 ൽ  ഒരു കടുവാ സങ്കേതമാക്കിയും പ്രഖ്യാപിയ്ക്കപ്പെട്ടത്.
## അവലംബം

## പുറംകണ്ണികൾ

* Map - Pakke Tiger Reserve

വർഗ്ഗം:അരുണാചൽ പ്രദേശിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
ചൈനീസ് വിക്കിപീഡിയ

സ്വതന്ത്ര ഓൺലൈൻ വിജ്ഞാനകോശമായ വിക്കിപീഡിയയുടെ ചൈനീസ് പതിപ്പാണ് **ചൈനീസ് വിക്കിപീഡിയ**. വലിപ്പത്തിന്റെ കാര്യത്തിൽ ബൈഡു ബൈക്കി,സൊസൊ.കോം,ഹുഡോങ് എന്നിവയ്ക്ക് ശേഷം നാലാം സ്ഥാനമാണ് ചൈനീസ് വിക്കിപീഡിയക്ക്.

## ചരിത്രം
2001 ൽ മറ്റ് 12 വിക്കിപീഡിയക്കൊപ്പം ചൈനീസ് വിക്കിപീഡിയ ആരംഭിച്ചു. തുടക്കത്തിൽ ചൈനീസ് അക്ഷരങ്ങൾ പിൻതുണച്ചിരുന്നില്ല. ഒക്ടോബർ 2002ൽ ചൈനീസ് ഭാഷയിൽ പ്രധാനതാൾ നിർമ്മിച്ചു. ഒക്ടോബർ 27-2002 സോഫ്റ്റ്‌വേർ പുതുക്കിയതോടെ ചൈനീസ് ഭാഷയിൽ എഴുതാമെന്നായി. നവംബർ 17-2002 ൽ Mountain എന്ന ഉപയോക്താവ് കമ്പ്യൂട്ടർ ശാസ്ത്രത്തെക്കുറിച്ച് ആദ്യത്തെ ലേഖനമെഴുതി(:zh:计算机科学).

## അവലംബം


വർഗ്ഗം:വിക്കിപീഡിയകൾ ഭാഷാടിസ്ഥാനത്തിൽ
വർഗ്ഗം:ചൈനീസ് ഭാഷ
ജോൺ ഷെപ്പേർഡ് ബാരൺ

എ.ടി.എം. എന്ന ചുരുക്കപ്പേരിലറിയപ്പെടുന്ന ഓട്ടോമേറ്റഡ് ടെല്ലർ മെഷീന്റെ കണ്ടുപിടിത്തത്തിന് തുടക്കമിട്ട സ്കോട്ടിഷ് ശാസ്ത്രജ്ഞനാണ് **ജോൺ ആഡ്രിയാൻ ഷെപ്പേർഡ് ബാരൺ** (23 ജൂൺ 1925 – 15 മേയ് 2010)

## ജീവിതരേഖ
സ്കോട്ടലണ്ടുകാരായ മാതാപിതാക്കളുടെ മകനായ ബാരൺ ജനിച്ചത് ഇന്ത്യയിലെ ഷില്ലോങ്ങിലാണ്. അദ്ദേഹത്തിന്റെ പിതാവ് വിൽഫ്രഡ് ഷെപ്പേർഡ് ബാരൺ ബ്രിട്ടീഷ് സാമ്രാജ്യത്തിന്റെ ഭാഗമായിരുന്ന ചിറ്റഗോങ്ങ് പോർട്ട് കമ്മീഷണേഴ്സിൽ ചീഫ് എഞ്ചിനീയറായിരുന്നു. സ്റ്റോവ് സ്കൂൾ, എഡിൻബർഗ് സർവ്വകലാശാല, ട്രിനിറ്റി കോളേജ് എന്നിവിടങ്ങളിലായിരുന്നു ജോൺ ബാരൺന്റെ വിദ്യാഭ്യാസം

1960-കളിൽ ദി ലാ ര്യൂ(De La Rue)എന്ന കമ്പനിയിൽ ജോലിയിൽ ജോലിയിൽ പ്രവേശിച്ച ബാരൺ ഏതു സമയത്തും കാശു ലഭ്യമാക്കുവാൻ കഴിയുന്ന ഒരു യന്ത്രത്തിന്റെ സാധ്യതകളെ പറ്റി ചിന്തിച്ചു. കാശിട്ടാൽ ചോക്ലേറ്റ് ലഭിക്കുന്ന വെൻഡിങ് മെഷിനുകളിൽ നിന്നാണ് എടിഎം എന്ന ആശയം ബാരണിന്റെ തലയിൽ ഉദിച്ചത്.ഒടുവിൽ ഇദ്ദേഹത്തിന്റെ ആശയം പ്രാവർത്തികമാവുകയും ബാർക്ലേസ് ബാങ്കിന്റെ വടക്കൻ ലണ്ടനിലെ ഒരു ശാഖയിൽ  1967 ജൂണിൽ ആദ്യത്തെ എ.ടി.എം സ്ഥാപിക്കുകയും ചെയ്തു. ആദ്യകാല എടിഎമ്മുകളിൽ പ്ലാസ്റ്റിക് കാർഡുകൾക്ക് പകരം കാർബൺ 14 എന്ന റേഡിയോ ആക്ടീവ് പദാർത്ഥം പൂശിയ ചെക്കുകളാണ് ഉപയോഗിച്ചിരുന്നത്. എടിഎം-ന്റെ കണ്ടുപിടിത്തത്തിന് 2005-ൽ ഇദ്ദേഹത്തിന് *ഓർഡർ ഓഫ് ദി ബ്രിട്ടീഷ് എമ്പയർ* എന്ന ബഹുമതി സമ്മാനിക്കുകയുണ്ടായി. എന്നാൽ ഈ കണ്ടുപിടിത്തത്തെക്കുറിച്ച് ചില വിവാദങ്ങൾ ഇപ്പോഴും നിലനിൽക്കുന്നുണ്ട്. ഇന്ന് കാണുന്ന രീതിയിലുള്ള എടിഎം കണ്ടുപിടിച്ചത് താനാണെന്ന് ജയിംസ് ഗുഡ്ഫെലോ എന്ന മറ്റൊരു സ്കോട്‌ലണ്ടുകാരൻ കൂടി അവകാശപ്പെടുന്നുണ്ട്. ജോൺ കണ്ടുപിടിച്ചത് പണമെടുക്കാനുള്ള ഒരു റേഡിയോ ആക്ടിവ് ഡിവൈസറാണെന്നാണ് ജയിംസ് ചൂണ്ടിക്കാട്ടുന്നത്. എന്നിരിക്കിലും ആദ്യം സ്ഥാപിക്കപ്പെട്ട എടിഎം ബാരണിന്റേത് തന്നെയാണ്.

## അവലംബം


വർഗ്ഗം:1925-ൽ ജനിച്ചവർ
വർഗ്ഗം:സ്കോട്ടിഷ് ശാസ്ത്രജ്ഞർ
വർഗ്ഗം:ജൂൺ 23-ന് ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:മേയ് 15-ന് മരിച്ചവർ
കാവാൽ കടുവാ സങ്കേതം

**കാവാൽ** ദേശീയോദ്യാനം അദിലാബാദ് ജില്ലയിൽ പെട്ട ജന്നാരം മണ്ഡൽ എന്ന സ്ഥലത്തായി സ്ഥിതിചെയ്യുന്നു.

## ഭൂപ്രകൃതി
893 ച:കി.മീറ്റർ വിസ്തൃതിയുള്ള സംരക്ഷിതപ്രദേശമാണിത്2.എന്നാൽ മനുഷ്യരുടെ ഇടപെടലുകൾ കൊണ്ടുണ്ടായ പരിസ്ഥിതിനാശങ്ങൾ ഇതിനൊരു ഭീഷണിയാണ്.
ഏറ്റവും മികച്ച തേക്കിൻ കാടുകൾ സ്ഥിതിചെയ്യുന്നതു കൂടാതെ, കാദം നദി ഒഴുകുന്നത് ഈ പ്രദേശത്തുകൂടിയാണ്.
ഒരു കടുവാ സങ്കേതമായി ഇതിനെ പ്രഖ്യാപിച്ചത് 2012 ഏപ്രിലിലാണ്.
## അവലംബം

## പുറംകണ്ണികൾ

* Official website 
* Kawal wildlife sanctuary from Tourism Department of Andhra Pradesh (India) State Government website 
* Forest Department of Andhra Pradesh (India) State Government website 


വർഗ്ഗം:തെലംഗാണയിലെ ദേശീയോദ്യാനങ്ങൾ
വർഗ്ഗം:തെലംഗാണയിലെ വന്യജീവിസങ്കേതങ്ങൾ
വർഗ്ഗം:തെലംഗാണ
നിഖ്യാ വിശ്വാസപ്രമാണം

എ.ഡി. 325ൽ ചേർന്ന നിഖ്യാ സാർവ്വത്രിക സുന്നഹദോസിൽ ക്രോഡീകരിച്ച വിശ്വാസാചാരങ്ങളുടെ ഏറ്റുപറച്ചിലാണ് **നിഖ്യാ വിശ്വാസപ്രമാണം**. ത്രിത്വവിശ്വാസമാണ് ഈ വിശ്വാസപ്രമാണത്തിന്റെ കാതലായ വസ്തുത. ലോകത്തിലെ മുഖ്യധാരാ ക്രൈസ്തവരിൽ ഭൂരിഭാഗവും അംഗീകരിക്കുന്ന വിശ്വാസപ്രമാണമാണിത്. പെന്തക്കോസ്ത് സഭകൾ ഈ വിശ്വാസപ്രമാണത്തിന്റെ ഏറിയപങ്കും വിശ്വാസസംബന്ധമായി അംഗീകരിക്കുന്നുണ്ടെങ്കിലും ഒരു ഏറ്റുപറയേണ്ട പ്രമാണം എന്ന നിലയിൽ ഇതിന്റെ ആധികാരികതയെ തള്ളിക്കളയുന്നു. യഹോവയുടെ സാക്ഷികൾ പോലെയുള്ള ചില വിഭാഗങ്ങൾ ഈ വിശ്വാസപ്രമാണത്തെ പൂർണമായി അംഗീകരിക്കുന്നില്ല. കേരളത്തിലെ ഭൂരിഭാഗം ക്രൈസ്തവസഭകളും എല്ലാ വിശ്വാസപരമായ ചടങ്ങുകളുടെയും ഭാഗമായി ഈ വിശ്വാസപ്രമാണം ഏറ്റുചൊല്ലാറുണ്ട്.
## വിശ്വാസപ്രമാണത്തിന്റെ പൂർണ്ണരൂപം
കേരളത്തിലെ സുറിയാനി സഭകൾ, നേരിയ ചില വ്യത്യാസങ്ങളോടെ താഴെപ്പറയുന്ന വിശ്വാസപ്രമാണമാണ് ഉപയോഗിക്കുന്നത്;
:**സർവ്വശക്തനായ പിതാവായ** ;
ആകാശത്തിന്റെയും ഭൂമിയുടെയും;
കാണപ്പെടുന്നവയും കാണപ്പെടാത്തവയുമായ;
സകലത്തിന്റെയും സ്രഷ്ടാവുമായ;
സത്യ ഏക ദൈവത്തിൽ ഞങ്ങൾ വിശ്വസിക്കുന്നു.

:**ദൈവത്തിന്റെ ഏകപുത്രനും**;
സർവ്വലോകങ്ങൾക്കും മുൻപെ;
പിതാവിൽനിന്ന് ജനിച്ചവനും;
പ്രകാശത്തിൽനിന്നുള്ള പ്രകാശവും;
സത്യദൈവത്തിൽനിന്നുള്ള സത്യദൈവവും;
ജനിച്ചവനും സൃഷ്ടിയല്ലാത്തവനും;
തത്വത്തിൽ പിതാവിനോട് ഏകത്വം ഉള്ളവനും;
സകലസൃഷ്ടിക്കും മുഖാന്തരമായവനും;
മനുഷ്യരായ ഞങ്ങൾക്കും ഞങ്ങളുടെ രക്ഷക്കും വേണ്ടി;
സ്വർഗത്തിൽനിന്നും ഇറങ്ങി;
വിശുദ്ധ റൂഹായാൽ  ജഡമെടുത്ത് മനുഷ്യനായി;
പൊന്തിയൂസ് പീലാത്തോസിന്റെ നാളുകളിൽ;
ഞങ്ങൾക്കുവേണ്ടി ക്രൂശിക്കപ്പെട്ട്;
കഷ്ടതയനുഭവിച്ച് മരിച്ച് അടക്കപ്പെട്ട്;
തിരുഹിതപ്രകാരം മൂന്നാം നാൾ ഉയിർത്തെഴുന്നേറ്റ്;
സ്വർഗത്തിലേക്ക് കരേറി, തന്റെ പിതാവിന്റെ വലതുഭാഗത്ത് ഇരിക്കുന്നവനും;
അവസാനമില്ലാത്ത രാജത്വമുള്ളവനും;
ജീവിച്ചിരിക്കുന്നവരെയും മരിച്ചവരെയും വിധിക്കുവാൻ;
തന്റെ മഹാപ്രഭാവത്തോടെ വരുവാനിരിക്കുന്നവനുമായ;
യേശുമിശിഹാ ആയ ഏക കർത്താവിലും ഞങ്ങൾ വിശ്വസിക്കുന്നു.

:**സകലത്തെയും ജീവിപ്പിക്കുന്ന കർത്താവും**;
പിതാവിൽനിന്ന് പുറപ്പെട്ട്;
പിതാവിനോടും പുത്രനോടുംകൂടെ വന്ദിക്കപ്പെട്ട് സ്തുതിക്കപ്പെടുന്നവനും;
നിബിയന്മാരും ശ്ലീഹന്മാരും മുഖാന്തരം സംസാരിച്ചവനുമായ;
ജീവനും വിശുദ്ധിയുമുള്ള ഏക റൂഹായിലും;
കാതോലികവും ശ്ലൈഹികവുമായ ഏക വിശുദ്ധ സഭയിലും ഞങ്ങൾ വിശ്വസിക്കുന്നു.

:**പാപമോചനത്തിനുള്ള [[മാമോദീസ]]**;
ഒന്ന് മാത്രമെന്ന് ഞങ്ങൾ ഏറ്റുപറഞ്ഞ്;
മരിച്ചവരുടെ ഉയിർപ്പിനും;
വരുവാനിരിക്കുന്ന ലോകത്തിലെ പുതിയ ജീവനും;
ഞങ്ങൾ നോക്കിപ്പാർക്കയും ചെയ്യുന്നു, ആമീൻ.
## അവലംബം

വർഗ്ഗം:ക്രിസ്തീയവിശ്വാസങ്ങൾ
ദേവി പ്രസാദ് ഷെട്ടി

പ്രശസ്തനായ ഒരു ഹൃദയശസ്ത്രക്രിയാ വിദഗ്ദ്ധനാണ് ഡോ. **ദേവി പ്രസാദ് ഷെട്ടി**. വൈദ്യശാസ്ത്ര രംഗത്തെ ഇദ്ദേഹത്തിന്റെ സേവനങ്ങൾ കണക്കിലെടുത്തു കൊണ്ട് 2012-ൽ പത്മഭൂഷൺ പുരസ്കാരം നൽകപ്പെട്ടു.

## ജീവിതരേഖ
കർണാടകത്തിലെ ദക്ഷിണ കന്നഡ ജില്ലയിലുൾപ്പെട്ട കിന്നിഗോളി ഗ്രാമത്തിൽ ജനനം. മംഗലാപുരം കസ്തൂർബ മെഡിക്കൽ കോളേജിൽ നിന്ന് എം.ബി.ബി.എസും എം.എസും നേടിയ ശേഷം ലണ്ടനിലെ ഗൈസ് ഹോസ്പിറ്റൽ, ബ്രോംപ്റ്റൺ ഹോസ്പിറ്റൽ എന്നിവിടങ്ങളിൽ പരിശീലനം നേടി. പിന്നീട് അമേരിക്കയിലെ യൂണിവേഴ്‌സിറ്റി ഓഫ് മിന്നസോട്ട മെഡിക്കൽ സ്കൂളിൽ ഇന്റർനാഷണൽ ഹെൽത്ത് പ്രഫസർ, ബാംഗ്ലൂരിലെ രാജീവ്ഗാന്ധി ഓഫ് ഹെൽത്ത് സയൻസിൽ പ്രഫസർ എന്നീ സ്ഥാനങ്ങൾ വഹിച്ചു.

2012-ൽ ബാംഗ്ലൂർ നഗരപരിധിക്ക് പുറത്തുള്ള ബൊമ്മസാന്ദ്ര എന്ന സ്ഥലത്ത് ഇദ്ദേഹം നാരായണ ഹൃദയാലയ എന്ന മൾട്ടി-സ്പെഷാലിറ്റി ആശുപത്രിക്ക് തുടക്കമിട്ടു. കാർഡിയോളജിക്ക് പുറമേ ന്യൂറോസർജറി, പീഡിയാട്രിക് സർജറി, ഹെമെറ്റോളജി, നെഫ്രോളജി തുടങ്ങിയ വിവിധ വിഭാഗങ്ങളും ഇവിടെ പ്രവർത്തിക്കുന്നു.

കിരൺ മജുംദാർ ഷായുടെ ബയോക്കോണുമായി ചേർന്ന് ആരോഗ്യരക്ഷായോജനക്കു തുടക്കമിട്ടു. ലോകത്തിലെ ഏറ്റവും വലിയ മൈക്രോ ഹെൽത്ത് ഇൻഷുറൻസ് പദ്ധതിയായി വിശേഷിപ്പിക്കപ്പെടുന്ന 'യശസ്വിനി' നടപ്പാക്കാൻ കർണാടക സർക്കാരിനു പ്രേരണയായത് ഡോ. ഷെട്ടിയായിരുന്നു.

## പുരസ്കാരങ്ങൾ
* പത്മഭൂഷൺ പുരസ്കാരം  - 2012
* സർ എം.വിശ്വേശരയ്യ സ്മാരക പുരസ്കാരം -2003
* ഡോ. ബി.സി. റോയ് പുരസ്കാരം- 2003
* കർണാടക രാജ്യോൽസവ പുരസ്കാരം -200

## അവലംബം


വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ ഭിഷഗ്വരർ
വർഗ്ഗം:1953-ൽ ജനിച്ചവർ
കെ.പി.എസ്സ്. മേനോൻ (സീനിയർ)

thumb

നയതന്ത്രജ്ഞനും,എഴുത്തുകാരനുമായ **കുമാര പദ്മനാഭ ശിവശങ്കര മേനോൻ ** (ഒക്ടോബർ 18, 1898 – നവം:22, 1982) ഒറ്റപ്പാലം സ്വദേശിയും അഭിഭാഷകനുമായ കുമാരമേനോന്റെയും,ജാനകിയമ്മയുടേയും പുത്രനായി കോട്ടയത്തു ജനിച്ചു. **കെ.പി.എസ്സ്. മേനോൻ (സീനിയർ)** എന്നറിയപ്പെട്ടിരുന്ന അദ്ദേഹം പ്രാഥമിക വിദ്യാഭ്യാസം കോട്ടയം സി.എം.എസ് സ്കൂളിൽ നിന്നാണ് നേടിയത്. മദ്രാസ് ക്രിസ്ത്യൻ കോളേജിലും ഓക്സ്ഫഡിലും പഠനം തുടർന്ന കെ.പി.എസ്സ്. മേനോൻ ഓക്സ്ഫഡിൽ പഠിയ്ക്കുന്ന കാലത്ത് 'ഓക്സ്ഫഡ് മജ്ലിസി'ന്റെ അദ്ധ്യക്ഷനുമായിരുന്നു.

## ഔദ്യോഗികരംഗത്ത്
1935 ലെ ഇൻഡ്യൻ സിവിൽ സർവ്വീസ് പരീക്ഷയിൽ (ICS)ഒന്നാം റാങ്കുനേടിയ  കെ.പി.എസ്സ്. മേനോൻ ഭരത്പൂർ സംസ്ഥാനത്തിന്റെ ദിവാനായും,തിരുച്ചി ജില്ലാ മജിസ്ട്രേറ്റായും ജോലി നോക്കിയിരുന്നു ശ്രീലങ്കയിലേയും ഖൈബർ-പഖ്തൂൺഖ്വായിലെ വിദേശകാര്യ ഉദ്യോഗസ്ഥനായും, പിന്നീട് സ്വതന്ത്ര ഭാരതത്തിന്റെ അംബാസിഡറായി സോവിയറ്റ് യൂണിയൻ(1952-61),ചൈന എന്നീ രാജ്യങ്ങളിൽ ഭാരതത്തെ പ്രതിനിധീകരിയ്ക്കുകയും ചെയ്തു. സ്വതന്ത്ര ഭാരതത്തിന്റെ പ്രഥമ വിദേശകാര്യവകുപ്പു സെക്രട്ടറിയുമായിരുന്നു മേനോൻ. അദ്ദേഹത്തിന്റെ പുത്രനായ കെ.പി.എസ്സ്. മേനോൻ ജൂനിയർ വിദേശകാര്യ ഉദ്യോഗസ്ഥനും ചൈനയിലെ ഇന്ത്യൻ നയതന്ത്രപ്രതിനിധിയുമായിരുന്നു. 1979 ൽ സോവിയറ്റ് യൂണിയന്റെ *ലെനിൻ സമാധാന പുരസ്ക്കാരം* കെ.പി.എസ്സ്. മേനോനു നൽകപ്പെട്ടിട്ടുണ്ട്.
യു.പി.എസ്. സി. അംഗമായും കെ.പി.എസ്സ്. മേനോൻ പ്രവർത്തിച്ചിരുന്നു.

## രചനകൾ
യാത്രാ വിവരണങ്ങൾ ഉൾപ്പെടെ 12 ലധികം ഗ്രന്ഥങ്ങൾ കെ.പി.എസ്സ്. മേനോൻ രചിച്ചിട്ടുണ്ട്. അദ്ദേഹത്തിന്റെ ആത്മകഥയാണ് 'മെനി വേൾഡ്സ്'(Many Worlds).

## കുടുംബജീവിതം
അഭിഭാഷകനും സ്വാതന്ത്ര്യസമരസേനാനിയും ഇന്ത്യൻ നാഷണൽ കോൺഗ്രസിന്റെ ഏക മലയാളി പ്രസിഡന്റുമായിരുന്ന സർ സി. ശങ്കരൻ നായരുടെ മകൾ പാലാട്ട് സരസ്വതിയമ്മയായിരുന്നു മേനോന്റെ ഭാര്യ. ഇവരുടെ മകൻ കെ.പി.എസ്. മേനോൻ ജൂനിയറും പേരമകൻ ശിവശങ്കർ മേനോനും പ്രശസ്തരായ നയതന്ത്രജ്ഞരായിരുന്നു. 

## പ്രധാന ബഹുമതികൾ
കെ.പി.എസ്സ്. മേനോനു പദ്മഭൂഷൺ സമ്മാനിയ്ക്കപ്പെടുകയുണ്ടായി.
## അവലംബം

വർഗ്ഗം:നയതന്ത്രജ്ഞർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:ഒക്ടോബർ 18-ന് ജനിച്ചവർ
വർഗ്ഗം:നവംബർ 22-ന് മരിച്ചവർ
വർഗ്ഗം:1898-ൽ ജനിച്ചവർ
വർഗ്ഗം:1982-ൽ മരിച്ചവർ
വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:മേനോന്മാർ
വാഴപ്പള്ളി ചങ്ങഴിമുറ്റം ഭഗവതിക്ഷേത്രം

കേരളത്തിൽ കോട്ടയം ജില്ലയിലെ ചങ്ങനാശ്ശേരി വാഴപ്പള്ളിയിൽ സ്ഥിതിചെയ്യുന്ന വനദുർഗ്ഗക്ഷേത്രമാണ് **വാഴപ്പള്ളി ചങ്ങഴിമുറ്റത്ത് ഭഗവതിക്ഷേത്രം**. വാഴപ്പള്ളി ശിവക്ഷേത്രത്തിൽ നിന്നും ഏകദേശം അര കിലോമീറ്റർ പടിഞ്ഞാറുമാറി ഈ ക്ഷേത്രം സ്ഥിതിചെയ്യുന്നു.


 
വർഗ്ഗം:കോട്ടയം ജില്ലയിലെ ക്ഷേത്രങ്ങൾ
ഇന്ത്യൻ വയലറ്റ്

തെക്കെപശ്ചിമഘട്ടതദ്ദേശവാസിയായ ഒരിനം കുറ്റിച്ചെടിയാണ് **ഇന്ത്യൻ വയലറ്റ്**. . 25 സെന്റിമീറ്റർ വരെ പൊക്കം വയ്ക്കുന്ന ഈ ചെറിയ ചെടിയുടെ ഇലകൾ ചുവട്ടിൽ കൂടിയിരിക്കുന്ന രീതിയിലാണ് ഉള്ളത്. നിത്യഹരിതവനങ്ങളിൽ കാണുന്ന ഈ ചെടി മാർച്ച് മുതൽ ജൂലൈ വരെയുള്ള കാലത്ത് പുഷ്പിക്കുന്നു. കേരളത്തിൽ വയനാട്ടിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* http://taxonomicon.taxonomy.nl/TaxonTree.aspx?id=673698

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ജെസ്നറിയേസീ
വർഗ്ഗം:ലാമിയേൽസ്
വർഗ്ഗം:കേരളത്തിലെ സസ്യജാലം
കരിമരം (Diospyros crumenata)

25 മീറ്റർ വരെ ഉയരം വയ്ക്കുന്ന ഒരു മരമാണ് **കരിമരം**. . 600 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ അപൂർവ്വമായി കാണുന്നു. വംശനാശഭീഷണിയുള്ള ഒരു മരമാണിത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ഡയസ്പൈറോസ്
വർഗ്ഗം:കേരളത്തിലെ സസ്യജാലം
കാട്ടുപനച്ചി

പശ്ചിമഘട്ടതദ്ദേശവാസിയായ ഒരു മരമാണ് **കാട്ടുപനച്ചി**. . 12 മീറ്റർ വരെ ഉയരം വയ്ക്കുന്ന ഈ വൃക്ഷം 300 മീറ്ററിനും 1000 മീറ്ററിനും ഇടയിലുള്ള വരണ്ട നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
പകൽക്കിനാവ്

കണ്ണമ്മാലി ഫിലിംസിനുവേണ്ടി എൻ.ആർ. വൈദ്യനാഥൻ *സത്യ, വീനസ്* സ്റ്റുഡിയോകളിൽ നിർമിച്ച മലയാളചലച്ചിത്രമാണ് **പകൽക്കിനാവ്**.  ചിത്രസാഗർ ഫിലിംസ് വിതരണം നടത്തിയ ഈ ചിത്രം 1966 ഏപ്രിൽ 8-നു പ്രദർശനം തുടങ്ങി.

## കഥാസാരം
പണക്കാരനായ ബാബു ബാംഗളൂരിൽ ഒറ്റയാനായി ജീവിതം കൊണ്ടാടുകയാണ്. സ്ത്രീകളെ വളച്ചെടുക്കുന്നതിൽ വിരുതനാണ് ബാബു. സുഹൃത്തായ ചന്ദ്രൻ വഴിയാണ് മാലതിയെ പരിചയപ്പെടുന്നത്. ചന്ദ്രൻ മാലതിയെ പ്രണയിക്കുന്നുണ്ടെങ്കിലും ബാബുവിന്റെ വലയിൽ വീഴാനാണ് അവൾക്ക് ദുര്യോഗം. ചന്ദ്രന്റെ അദ്ധ്യാപകനായ മാസ്റ്ററുടെ മകളാണ് മാലതി. അവൾക്ക് ബാബു ഒരു ഉദ്യോഗം തരപ്പെടുത്തിക്കൊടുത്തത് ദുഷ്ടലാക്കോടെ ആണെന്ന് ചന്ദ്രനറിയാം. ഗർഭിണിയാണെന്നറിഞ്ഞപ്പോൾ ബാബു അവളെ തള്ളിപ്പറഞ്ഞു, ചന്ദ്രൻ അവളെ ആശുപത്രിയിലാക്കി. കുഞ്ഞിനെ പ്രസവിച്ചതോടെ മാലതി മരിയ്ക്കുകയാണുണ്ടായത്. ചന്ദ്രൻ കൊടുത്ത വിവരം അനുസരിച്ച് മാസ്റ്ററും മാലതിയുടെ അനുജത്തി ശാരദയും ബാം ഗ്ലൂരിലെത്തി കുഞ്ഞിനേയും കൊണ്ട് നാട്ടിലേക്ക് പോയി. പാൽക്കാരിപ്പെൺകുട്ടി ലക്ഷ്മിയെ കടന്നു പിടിയ്ക്കാൻ ശ്രമിച്ച ബാബുവിനെ തല്ലേണ്ടി വന്നു ചന്ദ്രന്. മാലതി മരിച്ച വിവരം അറിഞ്ഞ് ബാബുവിനു സ്വൽ‌പ്പം പശ്ച്ചാത്താപവും വന്നു ഭവിച്ചു. നാട്ടിൽ‌പ്പോയി കല്യാണം കഴിച്ച് സ്വൈരജീവിതം തുടങ്ങാനാണ് ബാബു തീരുമാനിച്ചത്. വയനാട്ടിൽ ഒരു ഗ്രാമത്തിലെത്തിയ അയാൾ തങ്കമണി എന്നൊരു കുഞ്ഞുമായി അടുപ്പത്തിലാവുകയും അവളുടെ ചേച്ചി ശാരദയെ പരിചയപ്പെടുകയും ചെയ്തു. താമസിയാതെ ശാരദയുമായി വിവാഹവും നടന്നു. പക്ഷേ തങ്കമണി ശാരദയുമായി വിട്ടുമാറാത്തതിനാൽ ബാബു അതീവാസ്വസ്ഥനായി. ശാരദയുടെ അവിവാഹിത ബന്ധത്തിലെ കുട്ടി ആയിരിക്കാമെന്ന് വരെ അയാൾ ആരോപിച്ചു. മാസ്റ്ററും ശാരദയും മാലതിയുടെ കഥ അയാൾക്ക് പറഞ്ഞുകൊടുത്തു. തന്റെ സ്വന്തം കുഞ്ഞാണത് എന്നറിഞ്ഞ ബാബു  പശ്ച്ചാപവിവശനായി നിലകൊണ്ടു.

## അഭിനേതാക്കളും കഥാപാത്രങ്ങളും
*സത്യൻ—ബാബു
*ശാരദ—മാലതി
*നെല്ലിക്കോട് ഭാസ്കരൻ—ചന്ദ്രൻ
*വാസന്തി -- ശാരദ
*പ്രേംജി—മാസ്റ്റർ
*അടൂർ ഭാസി—ബട്‌ളർ കൃഷ്ണങ്കുട്ടി
*ലത—ലക്ഷ്മി
*ബേബി ശ്രീലത—തങ്കമണി
*എം എസ് നമ്പൂതിരി -- കുറുപ്പേട്ടൻ
*കോകില -- ചന്ദ്രിക
*കുഞ്ഞാവ -- പട്ടാളക്കാരൻ ശങ്കരൻ
*നിലമ്പൂർ ബാലൻ—മൂപ്പിൽ നായർ
*കടുവാക്കുളം ആന്റണി -- മൂപ്പിൽ നായരുടെ വേലക്കാരൻ
*കൃഷ്ണൻകുട്ടി -- കുഞ്ഞൻ
*ബാലൻ പള്ളിപ്പാട് 

## പിന്നണിഗായകർ
*കെ.ജെ. യേശുദാസ്
*എസ്. ജാനകി

## അണിയറപ്രവർത്തകർ
*ബാനർ—കണ്ണമ്മ ഫിലിംസ്
*വിതരണം --  ചിത്രസാഗർ ഫിലിംസ്
*കഥ, തിരക്കഥ, സംഭാഷണം --  എം ടി വാസുദേവൻ നായർ
*സംവിധാനം --  എസ് എസ് രാജൻ
*നിർമ്മാണം --  വൈദനാഥൻ
*ഛായാഗ്രഹണം --  പി ഭാസ്ക്കരറാവു 
*ചിത്രസംയോജനം --  ജി വെങ്കിട്ടരാമൻ
*കലാസംവിധാനം --  എസ് കൊന്നനാട്ട്
*നിശ്ചലഛായാഗ്രഹണം --  ശോഭനാ, തൃശൂർ
*ഗനരചന—പി ഭാസ്ക്കരൻ
*സംഗീതം --  ബി എ ചിദംബരനാഥ് 

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് പകൽക്കിനാവ്

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
അമ്മകന്യ (നോവൽ)

യേശുവിന്റെ അമ്മ വിശുദ്ധമറിയത്തെ കേന്ദ്രീകരിച്ച് പി. മോഹനൻ രചിച്ച മലയാളം നോവലാണ് **അമ്മകന്യ**. മറിയത്തിന്റെ സ്വയംഭാഷണത്തിന്റെ രൂപത്തിൽ എഴുതപ്പെട്ടിരിക്കുന്ന ഈ കൃതി യേശുവിന്റെ ജീവിതത്തിന്റേയും അതുമായി ബന്ധപ്പെട്ട ദേശകാലങ്ങളുടേയും സ്ത്രീപക്ഷചിത്രം അവതരിപ്പിക്കാൻ ശ്രമിക്കുന്നു.  "ബൈബിളിനെ അതിന്റെ ചരിത്രസിദ്ധിയോടെ മനസ്സിലാക്കുന്ന നോവൽ" എന്ന് ഇതിനെ കെ.പി. അപ്പൻ വിശേഷിപ്പിച്ചിട്ടുണ്ട്. ഡി.സി. ബുക്ക്സ് പ്രസിദ്ധീകരിച്ച ഈ കൃതിയുടെ ആദ്യപതിപ്പിറങ്ങിയത് 2004-ലാണ്. 
## കഥാപാത്രങ്ങൾ
റോമൻ ആധിപത്യത്തിന്റെ ഭാരത്തിൽ ഞെരിഞ്ഞമരുന്ന പലസ്തീന പശ്ചാത്തലമാക്കി എഴുതപ്പെട്ടിരിക്കുന്ന ഈ കൃതിയിലെ മറിയം, മൂത്തമകനായ യേശു ഉൾപ്പെടെ ആറു മക്കളുടെ അമ്മയാണ്. മരപ്പണിക്കാരനായ യേസെ, കൃഷിക്കാരനായ യാക്കോബ്, ആട്ടിടയനായ ശീമോൻ എന്നീ സഹോദരന്മാരും റഹേൽ, എലിസബീത്ത് എന്നീ സഹോദരിമാരുമണ് യേശുവിനുണ്ടായിരുന്നത്.

മറിയത്തിന്റെ മരിച്ചു പോയ ഭർത്താവ് ജോസഫിന്റെ സുഹൃത്തും കുടുംബത്തിന്റെ ഉപകർത്താവുമായിരുന്ന തീത്തോസ്; അയാളെ പിരിഞ്ഞ് ചേരിയിൽ മക്കൾ ബന്യാമിൻ, ശമുവേൽ എന്നിവരോടൊത്തു വേറെ കഴിയുന്ന ഭാര്യ റീസൽ; തീത്തോസിന്റെ 'വെപ്പാട്ടി' ശമര്യാക്കാരി മേരി;  'അമ്മകന്യ'-യുടെ ബന്ധുക്കളും സ്നാപകയോഹന്നാന്റെ മാതാപിതാക്കളുമായ ഇൻകെരീമിലെ സഖര്യാവും എലിസബീത്തും; ജോസഫിന്റെ സഹോദരി മിറിയം; ഗന്നസരേത്തിൽ നിന്നുള്ള ദമ്പതിമാരായ സെബദിയും മിറിയവും; സെബദീപുത്രന്മാരും യേശു-ശിഷ്യന്മാരുമായ യാക്കോബും യോഹന്നാനും; "റാമായിൽ ഒരു വിലാപം കേൾക്കുന്നു, റാഹേൽ മക്കളെക്കുറിച്ചു കേഴുന്നു" എന്ന ജെറമിയായുടെ പ്രവചനവാക്യം അനുസ്മരിക്കുന്ന റാമാക്കാരി റാഹേൽ; കഥാഗതിയിൽ ഒരിക്കലും നേരിട്ടു കടന്നുവരുന്നില്ലെങ്കിലും പശ്ചാത്തലത്തിൽ ഏറെ ചർച്ച ചെയ്യെപ്പെടുന്ന മഗ്ദലനക്കാരി മറിയം എന്നിവർ ഇതിലെ കഥാപാത്രങ്ങളിൽ ചിലരാണ്.

## 'കണ്ണീരിന്റെ പുസ്തകം'
യേശുവിന്റെ രണ്ടു സഹോദരിമാർ ഉൾപ്പെടെയുള്ള സ്ത്രീകഥാപാത്രങ്ങൾക്ക് ഇതിലെ ആഖ്യാനത്തിൽ ഏറെ പ്രാധാന്യമുണ്ട്. അധിനിവേശത്തിനു മുന്നിൽ തകരുന്ന ഒരു നാട്ടിൽ ചിതറിപ്പോകുന്ന മക്കളെക്കുറിച്ചോർത്തു വിലപിക്കുന്ന അമ്മമാരെ അവതരിപ്പിക്കുന്ന കൃതിയെന്നും, സ്ത്രീകഥാപാത്രങ്ങളുടെ "കണ്ണീരും നിശ്വാസവും പരാതികളും കൊണ്ടു പണിയപ്പെട്ടിരിക്കുന്ന പുസ്തകം" എന്നും മലയാളത്തിലെ  കവയിത്രി വി.എം. ഗിരിജ ഇതിനെ വിശേഷിപ്പിച്ചിട്ടുണ്ട്.  "ബൈബിളിലെ അന്തരീക്ഷം പുനഃസൃഷ്ടിക്കുന്ന മനോഹരമായ ഭാഷ"-യുടെ പേരിലും അവർ ഈ കൃതിയെ പുകഴ്ത്തുന്നു. "വാഴ്ത്തപ്പെട്ടവളുടെ സാഹിത്യസഞ്ചാരങ്ങൾ" എന്ന പ്രബന്ധത്തിൽ
ആർ ഭദ്രൻ ഈ കൃതിയെ കെ പി അപ്പന്റെ മധുരം നിന്റെ ജീവിതം, ജോർജ് ഓണക്കൂറിന്റെ ഹൃദയത്തിലൊരുവാൾ എന്നീ കൃതികൾക്കൊപ്പം മലയാളത്തിലെ മൂന്നു മേരിവിജ്ഞാനീയ രചനകളിലൊന്നായി പരിഗണിച്ച് വിലയിരുത്തുന്നു.

## കുറിപ്പുകൾ
യേശുവിന്റെ പിറവിയെക്കുറിച്ചറിഞ്ഞ ഹേറേദോസ് രാജാവ്, കുഞ്ഞിനെ നശിപ്പിക്കാനായി ബെദ്‌ലഹേമിലും പരിസരത്തും നടത്തിയതായി മത്തായിയുടെ സുവിശേഷത്തിൽ പറയുന്ന 'പിള്ളവേട്ട'-യിൽ ഇരട്ടക്കുട്ടികളെ നഷ്ടപ്പെട്ടവളാണ് റാമാക്കാരി റാഹേൽ.

## അവലംബം


വർഗ്ഗം:മലയാളം നോവലുകൾ
വർഗ്ഗം:മലയാളഗ്രന്ഥങ്ങൾ
നാട്യമംഗലം

പട്ടാമ്പിയിൽ - പെരിന്തൽമണ്ണയ്ക്കുള്ള പാതയിൽ സ്ഥിതിചെയ്യുന്ന ഒരു ഗ്രാമമാണ് **നാട്യമംഗലം**. കുന്തിപ്പുഴയുടെ തീരത്താണ് ഈ സ്ഥലം. തത്തനംപള്ളിപ്പാടം, പൂളോംപാടം, ഏലംകുളം പാടം എന്നിവ ഈ ഗ്രാമത്തിലാണ്.
നാട്യമംഗലം: എന്ന ഈ ഗ്രാമം മലപ്പുറം-പാലക്കാട് ജില്ലകളു ടെ അതിർത്തി യാണ്.ഈ ഗ്രാമത്തിന്റെ മൂന്നു ഭാഗവും കുന്തി പുഴയാൽ ചുറ്റപെട്ട് കിടക്കുന്നു.ഇവിടുത്തെ കാർഷിക മേഖല യുടെ ജല സ്രാദ സാണ് ഈ പുഴ ഇവിടുത്തെ കൃഷി' കളല്ലാം ഈ പുഴയോട് അനുപദ്ധിച്ചാണ് നടക്കുന്നത്. ഇവിടുത്തെകൃഷിക്കു വേണ്ടി കുന്തി പുഴയിൽ കട്ടുപ്പാറയിലും, പുലാമന്തോളിലും  ചെക്ക് ഡാമുകൾ നിർമ്മിച്ചിട്ടുണ്ട്. ഇന്ത്യയുടെ ആദ്യ രാഷ്ട്രപതി ഡോ.രാജേന്ദ്ര പ്രസാദ് ഇ വിടം സദ്ധർ ശി ച്ചിട്ടു്ണ്ട്.
ഇന്ത്യൻ റീജിയണൽ നാവിഗേഷൻ സാറ്റലൈറ്റ് സിസ്റ്റം

നാവിഗേഷനും റേഞ്ചിങിനുമായി ഇന്ത്യ തദ്ദേശീയമായി വികസിപ്പിച്ച സ്ഥാന നിർണയസംവിധാനമാണ് **ഇന്ത്യൻ റീജ്യണൽ നാവിഗേഷൻ സിസ്റ്റം** (**ഐ.ആർ.എൻ.എസ്.എസ്.** , **IRNSS** - Indian Regional Navigational Satellite System). ഇന്ത്യൻ റീജിയണൽ നാവിഗേഷൻ സാറ്റലൈറ്റ് സിസ്റ്റം എന്നാണ് പൂർണ്ണരൂപം. നാവിക് (Navigation with Indian Constellation) എന്ന പേരിലും അറിയുന്നു. 

വിദേശ സർക്കാരുകളുടെ നിയന്ത്രണത്തിലുള്ള സ്ഥാന നിയന്ത്രണ ഉപഗ്രഹങ്ങളെ ആശ്രയിച്ച് അത്യാവശ്യഘട്ടങ്ങളിൽ വിവരം ലഭ്യമാകാതെ വരുന്നത് ഒഴിവാക്കാനാണിത്. അമേരിക്കയുടെ നിയന്ത്രണത്തിലുള്ള ഉപഗ്രഹങ്ങളെ ആശ്രയിച്ച് കാർഗിൽ യുദ്ധത്തിൽ ഇന്ത്യൻ പട്ടാളത്തിന് ബുദ്ധിമുട്ടേണ്ടി വന്നു.. 

ഏഴു ഉപഗ്രഹങ്ങളുടെ ഒരു കൂട്ടമാണ്. രണ്ടെണ്ണം ഭൂമിയിൽ എപ്പോഴും തയ്യാറായി ഇരിക്കുന്നുമുണ്ടാകും. ഭൗമോപരിതലത്തിൽ നിന്നും 36000 കി.മീ ഉയരത്തിലാണ് ഇവയുടെ സ്ഥാനം. 

## സേവനം
ഇത് രണ്ടു തരത്തിലുള്ള സേവനങ്ങൾ നൽകുന്നു. ഒന്ന് എല്ലാ ഉപയോക്താക്കൾക്കും കിട്ടുന്ന സാമാന്യ സ്ഥാന വിവര സേവനവും(SPS)  മ്റ്റേത് നിയന്ത്രിത സേവനവുമാണ്. അത് അനുവദിച്ചിട്ടവർക്ക് ഉപയോഗിക്കാവുന്നതും രഹസ്യതരത്തിലാക്കിയിട്ടുള്ളതുമാണ്. ഈ IRNSS സംവിധനൻ പ്രാഥമിക സേവന മേഖലയിൽ , കൂടുതൽ കൃത്യതയുള്ള 20 മീറ്റർ അകലെ നിന്നുള്ള  വിവരങ്ങൾ നൽകാൻ ശക്തമാണ് .

ഇത് ഇന്ത്യയ്ക്ക് പുറത്തേക്ക് 1500 കി. മീ. വ്യാപിച്ചിരിക്കുന്നു. ഇതാണ് പ്രാഥമിക സേവന മേഖല. ദീർഘിപ്പിച്ച സേവന മേഖല എന്നത്പ്രാഥമിക സേവന മേഖലയ്ക്കും അക്ഷാംശം 30 ഡിഗ്രി തെക്കും 50 ഡിഗ്രി വടക്കും  രേഖാംശം 30 ഡിഗ്രി കിഴക്കും 130 ദിഗ്രി കിഴക്കും ഉൾപ്പെടുന്ന ദീർഘ ചതുരത്തിനും ഇടയ്ക്കുള്ള സ്ഥലമാണ്.

IRNSS. അതിലെ ആദ്യഉപഗ്രഹത്തിന്റെ വിക്ഷേപണം 2013 ജൂലൈ 1ന് ശ്രീഹരിക്കോട്ടയിൽ നടന്നു.  നാവിഗേഷൻ, റേഞ്ചിങ് എന്നീ കാര്യങ്ങൾ നടത്താൻ കഴിയുന്ന രണ്ട് ഉപകരണങ്ങളോടെയാണ് IRNSS ആകാശത്തേക്കു കുതിച്ചത്. സമയനിർണ്ണയത്തിനായി ഒരു ആറ്റോമിക് ക്ലോക്കും ഇതിനോടൊപ്പമുണ്ട്. പ്രകൃതിക്ഷോഭങ്ങളും മറ്റു കെടുതികളും ഉണ്ടാകുമ്പോൾ ഈ ഉപഗ്രഹങ്ങളിൽ നിന്നുള്ള വിവരങ്ങൾ രക്ഷാപ്രവർത്തനങ്ങൾക്കു സഹായമേകും. ഡ്രൈവർമാർക്കും മറ്റും വഴി കണ്ടെത്താനും ഉപഗ്രഹം സഹായകരമാകും.

1425 കിലോഗ്രാം ഭാരമുള്ള ഈ ഉപഗ്രഹത്തിന് ഒന്നരമീറ്ററോളം നീളവും വീതിയും ഉയരവുമുണ്ട്. ഭൂസ്ഥിരഭ്രമണപഥത്തിൽ നിന്നായിരിക്കും ഉപഗ്രഹം പ്രവർത്തിക്കുക. 1.6കിലോവാട്ട് ശേഷിയുള്ള രണ്ടു സോളാർപാനലുകളാണ് ഉപഗ്രഹത്തിന് ഊർജ്ജം പകരുക. 90AH ശേഷിയുള്ള ഒരു ലിത്തിയം അയൺ ബാറ്ററിയും ഇതൊടൊപ്പമുണ്ട്. പത്തുവർഷമാണ് ഉപഗ്രഹത്തിന്റെ പ്രവർത്തനകാലാവധി.

സാമാന്യ സ്ഥാന നിയന്ത്രണ സേവനിത്തിന്(SPS) വേണ്ട സിഗ്നൽ-ഇൻ-സ്പേസിന്റെ പരസ്പരബ്ന്ധ ഘടക നിയന്ത്രണ രേഖ (IRNSS Signal-in-Space Interface Control Document )(ICD) പൊതുജനങ്ങൾക്കായി പുറത്തിറക്കിയിട്ടുണ്ട്. ഇത്ഈ മേഖലയിലെ ഗവേഷണത്തിനും വികസനത്തിനും സ്ഥാന നിയന്ത്രണ സംവിധാനങ്ങളുടെ വ്യാവസായിക ഉപ്യോഗത്തിന്IRNSS സൂചനകൾ പ്രയോഗിക്കുന്നതിനും ഉപകാര മാവും.

ഈ പദ്ധതിയിലെ രണ്ടാമത്തെ ഉപഗ്രഹം IRNNS 1 B  ഏപ്രിൽ നാലിന്നു PSLV 24  ഉപയോഗിച്ച് ഭൂസ്ഥിര ഭ്രമണ പഥത്തിൽ എത്തിച്ചു.

## അവലംബം

വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
പെൺമക്കൾ

ഗണേഷ് പിക്ചേഴ്സിന്റെ ബാനറിൽ കെ.പി. കൊട്ടാരക്കര അവതരിപ്പിച്ച രണ്ടാമത്തെ മലയാളചലച്ചിത്രമാണ് **പെൺമക്കൾ**. തിരുമേനി പിക്ചേഴ്സ് വിതരണം ചെയ്ത ഈ ചിത്രം 1966 ജൂൺ 17-ന് പ്രദർശനം തുടങ്ങി.  ജയഭാരതി ആദ്യമായഭിനയിച്ച ചിത്രമെന്ന പ്രത്യേകതയും ഈ ചിത്രത്തിനുണ്ട്.

## കഥാസാരം
ഏഴു പെണ്മക്കളുള്ള സത്യവാൻ ശങ്കുപ്പിള്ള മക്കളെ പരിപാലിക്കാനായി ഉദ്യോഗം രാജിവച്ചയാളാണ്. രണ്ടാമത്തെ മകൾ പത്മയുടെ ഓഫീസ് ജോലിയാണ് പ്രധാന വരുമാനം. ഓഫീസിലെ മുതലാളിക്ക് പത്മയുടെ ചേച്ചി കമലയിൽ അഭിനിവേശം ഉണ്ട്.

പത്മക്ക് കാമുകൻ മധുവിനോടൊപ്പം മദ്രാസിനു പോകാനും അയാളെ കല്യാണം കഴിയ്ക്കാനും താല്പര്യമുണ്ടെങ്കിലും അച്ഛൻ സമ്മതിക്കുന്നില്ല. സ്ഥലം ഉപദേശിയ്ക്ക് കടം കൊടുക്കാനുണ്ട് ശങ്കുപ്പിള്ളയ്ക്ക്. ഉപദേശിയുടെ മകളുടെ കല്യ്യാണത്തിനു പോകാൻ കമൽ കുഞ്ഞമ്മയോട് മാല കടം വാങ്ങി, അതണിഞ്ഞ പത്മയുടെ കഴുത്തിൽ നിന്നും ഒരു കള്ളൻ മാല മോഷ്ടിച്ചു. കള്ളൻ കുഴിച്ചിട്ട മാല, കാലൻ കേശവപിള്ള കണ്ടെടുത്തെങ്കിലും ശങ്കുപ്പിള്ളയോട് മാലയുടെ വില ആവശ്യപ്പെടുകയാണുണ്ടായത്. കടം വീട്ടാൻ കമല മുതലാളിയുടെ അടുക്കൽ സ്വയം സമർപ്പിക്കാൻ ഒരുങ്ങിയെങ്കിലും മുതലാളി തന്റെ ഇംഗിതം തൽക്കാലം ഒളിപ്പിച്ചു. കമലയുടെ സ്വഭാവത്തിൽ സംശയം തോന്നിയ ശങ്കുപ്പിള്ള അവളെ വീട്ടിൽ നിന്നും പുറത്താക്കി. അവൾക്ക് തുണ കുഞ്ഞമ്മ മാത്രമായി. കുഞ്ഞമ്മയ്ക്ക് താല്പര്യം മധുവിനെക്കൊണ്ട് കമലയെ കല്യാണം കഴിപ്പിയ്ക്കുകയാണ്. പത്മയ്ക്ക് ഇതു തെറ്റിദ്ധാരണാജനകമായിരുന്നു. ചില ഉരസലുകൾക്ക് ശേഷം സത്യസ്ഥിതി എല്ലാവർക്കും ബോദ്ധ്യമാവുകയും സദ്‌വൃത്തനായി മാറിയ മുതലാളി കമലയെ കല്യാണം കഴിയ്ക്കുകയും പത്മയ്ക്ക് മധുവിനെ വരനായി ലഭിയ്ക്കുകയും ചെയ്യുന്നു.

## താരനിര

## പിന്നണിഗായകർ
*കെ.ജെ. യേശുദാസ്
*കമുകറ
*എം.എസ്. ബാബുരാജ്
*പി. ലീല
*എസ്. ജാനകി
*ബി. വസന്ത
*ബി. സാവിത്രി
*പരമേശ്വരൻ 

## അണിയറപ്രവർത്തകർ
*ബാനർ—ഗണേഷ് പ്രൊഡക്ഷൻസ്
*കഥ, തിരക്കഥ. സംഭാഷണം -- കെ.പി. കൊട്ടാരക്കര 
*സംവിധാനം -- ശശികുമാർ
*നിർമ്മാണം -- കെ പി കൊട്ടാരക്കര
*ഛായാഗ്രഹണം -- പി ബി മണി
*ചിത്രസംയോജനം -- ഉമാനാഥ്
*കലാസംവിധാനം -- ആർ ബി എസ് മണി
*ഗനരചന—വയലാർ രാമവർമ്മ
*സംഗീതം -- എം എസ് ബാബുരാജ്

## പാട്ടരങ്ങ്

## അവലംബം

## പുറത്തേക്കുള്ള കണ്ണികൾ
സിനീമാലയം ഡേറ്റാബേസിൽ നിന്ന്  പെണ്മക്കൾ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
കാർബണിക സംയുക്തങ്ങൾ

കാർബൺ അടങ്ങിയിട്ടുള്ള സംയുക്തങ്ങളെ പൊതുവേ **കാർബണികസംയുക്തങ്ങൾ** എന്ന് വിളിക്കുന്നു. അതേസമയം കാർബൺ അടങ്ങിയിട്ടുണ്ടെങ്കിലും കാർബൈഡുകൾ, ചില ഓക്സൈഡ്കൾ, സയനൈഡുകൾ തുടങ്ങിയ സംയുക്തങ്ങളെ അകാർബണിക സംയുക്തങ്ങളുടെ ഗണത്തിലാണ് പെടുത്തുന്നത്. കാർബണിക സംയുക്തങ്ങളെക്കുറിച്ചുള്ള പഠനമാണ് കാർബണിക രസതന്ത്രം.

ആദ്യ കാലത്ത് കാർബണിക സംയുക്തങ്ങൾ ജൈവ സംയുക്തങ്ങൾ (ഓർഗാനിക് സംയുക്തങ്ങൾ)എന്ന പേരിലാണ് അറിയപ്പെട്ടിരുന്നത്. ഒന്നാം നൂറ്റാണ്ടിൽ തന്നെ മനുഷ്യന് പരിചിതമായിരുന്ന ഇത്തരം സംയുക്തങ്ങൾ ജൈവപ്രക്രിയയിലൂടെ മാത്രമേ ഉണ്ടാകൂ എന്ന വിശ്വാസം അന്ന് നിലനിന്നിരുന്നു. അത് കൊണ്ട് അവ ജൈവസംയുക്തങ്ങൾ (ഓർഗാനിക് സംയുക്തങ്ങൾ) എന്ന പേരിൽ അറിയപ്പെട്ടു. പിന്നീട് ഈ വിശ്വാസം തിരുത്തപ്പെട്ടുവെങ്കിലും ഇത്തരം സംയുക്തങ്ങൾ ആ പേര് തന്നെ നിലനിർത്തി പോന്നു. ഇത്തരം സംയുക്തങ്ങളുടെ പൊതുവായ ഘടക അണു (ആറ്റം) കാർബൺ ആണെന്നും കാർബൺ എന്ന മൂലകത്തിന്റെ ചില പ്രത്യേകതകൾ ആണ് ഈ സംയുക്തങ്ങളുടെ സവിശേഷതകൾക്ക് കാരണമെന്നും പിന്നീട് മനസ്സിലാക്കി.

## അവലംബം
 

വർഗ്ഗം:കാർബൺ
വർഗ്ഗം:കാർബണിക സംയുക്തങ്ങൾ
വർഗ്ഗം:രസതന്ത്രപദസൂചികൾ

വർഗ്ഗം:ജൈവ സംയുക്തങ്ങൾ
സിസിലിയൻ പ്രതിരോധം, ഡ്രാഗൺ വേരിയേഷൻ

ചെസ്സിലെ സിസിലിയൻ പ്രതിരോധ നീക്കങ്ങളിൽ ഉൾപ്പെട്ടുവരുന്ന മറ്റൊരു രീതിയാണ് സിസിലിയൻ **ഡ്രാഗൺ വേരിയേഷൻ**.
:1. e4 c5
:2. Nf3 d6
:3. d4 cxd4
:4. Nxd4 Nf6 
:5. Nc3 g6

ജർമ്മൻ കളിക്കാരനായ ലൂയിസ് പോൾസൺ ആണ് 1880 കളിൽ ഈ രീതി ശ്രദ്ധേയമാക്കിയത്.. നെൽസൺ പിൽസ്ബറി,ഹെൻട്രി ബേഡ് എന്നിവർ ഇതിന്റെ മുഖ്യ പ്രയോക്താക്കളായിരുന്നു.റഷ്യൻ ചെസ്സ് കളിക്കാരനും, ഒരു വാനനിരീക്ഷകനുമായിരുന്ന ഫ്യോദോർ ദസ്ചോട്മിർസ്കിയാണ് ഇതിനു  ചെസ്സ് ബോർഡിലെ  കറുത്ത  കാലാളുകളുടെ വിന്യാസത്തിനു ഡ്രാഗൺ നക്ഷത്രക്കൂട്ടവുമായുള്ള സാമ്യംകണ്ട് ഈ പേർ നൽകിയത്. 
## അവലംബം

വർഗ്ഗം:ചെസ്സിലെ പ്രാരംഭനീക്കങ്ങൾ
മഞ്ഞത്തുവര

35 മീറ്റർ വരെ ഉയരം വയ്ക്കുന്ന ഒരു മരമാണ് **കരിമരം** അഥവാ **മഞ്ഞത്തുവര**. . 1400 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഡയസ്പൈറോസ്
വർഗ്ഗം:കേരളത്തിലെ സസ്യജാലം
പിഗ്മി മാർമോസെറ്റ്

അഞ്ച് മുതൽ ആറ് ഇഞ്ച് വരെ ഉയരമുള്ള കുരങ്ങു വർഗ്ഗമാണ് **പിഗ്മി മാർമോസെറ്റ്**.(Pygmy marmoset) ബ്രസീൽ, കൊളംബിയ, ഇക്വഡോർ, പെറു തുടങ്ങിയയിടങ്ങളിലെ ആമോസോൺ മഴക്കാടുകളിലാണ് ഇവ ധാരാളമായി കണ്ടു വരുന്നത്. ലോകത്തിലെ ഏറ്റവും ചെറിയ കുരങ്ങുവർഗമാണിവ.
## അവലംബം

## പുറം കണ്ണികൾ
 

*Twin albino pygmy marmosets born in Sweden
*Primate Info Net ''Callithrix pygmaea'' Factsheet

വർഗ്ഗം:കുരങ്ങുകൾ
വർഗ്ഗം:ബ്രസീലിലെ സസ്തനികൾ
വർഗ്ഗം:കൊളംബിയയിലെ സസ്തനികൾ
വർഗ്ഗം:ബൊളീവിയയിലെ സസ്തനികൾ
വർഗ്ഗം:പെറുവിലെ സസ്തനികൾ
പള്ളം (കൃഷിഭൂമി)

പുഴകളുടെയും തോടുകളുടെയും തീരങ്ങളിൽ കാണുന്ന താഴ്ന്ന നിരപ്പിലുള്ള  കൃഷിഭൂമിയെയാണ് പള്ളം എന്ന് വിളിക്കുന്നത്. വളപ്പിനും പുഴയ്ക്കും ഇടയിലുള്ള ഈ ഭൂമിയിൽ ഫലഭൂയിഷ്ഠമായ എക്കൽ മണ്ണാണ്. വാഴ, ചേന തുടങ്ങി ഹ്രസ്വകാലവിളകളാണ് ഇവിടെ കൂടുതലും കൃഷിചെയ്യുക.

വർഗ്ഗം:കൃഷി
പള്ളിയാൽ കൃഷി

ചെരിവ് പ്രദേശങ്ങളിൽ ഭൂമി തട്ടുകളാക്കി നെൽക്കൃഷിചെയ്യുന്ന രീതിയെയാണ് **പള്ളിയാൽ കൃഷി**. കാലവർഷക്കാലത്ത് ഇത്തരം നിലങ്ങളിൽ കുന്നിൻചെരുവുകളിൽ നിന്നും ഒലിച്ചുവരുന്ന വെള്ളം കെട്ടിനിർത്തി വിരിപ്പുകൃഷിക്ക് എടുക്കുന്നു. നിലം ഉഴുത് വിത്ത് മുളപ്പിച്ച് വിതച്ചോ, ഞാറുപാകി പറച്ചുനട്ടോ ആണ് ഇവിടെ കൃഷിയിറക്കുക. അപൂർവ്വം ചിലയിടങ്ങളിൽ മൂപ്പ് കുറഞ്ഞ വിത്തുപയോഗിച്ച് ഇരുപ്പൂ കൃഷി നടത്താറുണ്ട്. കുളങ്ങളും മറ്റുമാണ് രണ്ടാം കൃഷിയിലെ പ്രധാന ജല സ്രോതസ്സ്. മട്ട ത്രിവേണി, കാർത്തിക, കാഞ്ചന, ജ്യോതി, അഹല്യ, ഹർഷ തുടങ്ങിയ പുതിയ ഇനം നെൽവിത്തുകളാണ് ഇത്തരം നിലങ്ങളിൽ ഇപ്പോൾ ഉപയോഗിക്കുന്നത്.

വർഗ്ഗം:കേരളത്തിലെ നെൽകൃഷിരീതികൾ
റോബർട്ട് ലിട്ടൻ

ഇന്ത്യയിലെ വൈസ്രോയ് ആയിരുന്ന ബ്രിട്ടീഷ് രാഷ്ട്രീയക്കാരനും നയതന്ത്രജ്ഞനും കവിയുമാണ് **ലിട്ടൻ പ്രഭു** എന്നറിയപ്പെടുന്ന **റോബർട്ട് ലിട്ടൻ** (ജീവിതകാലം: 1831 നവംബർ 8 – 1891 നവംബർ 24, പൂർണ്ണനാമം: **എഡ്വേഡ് റോബെർട്ട് ലിട്ടൻ ബൂളർ-ലിട്ടൻ**, ). 1876 മുതൽ 1880 വരെയുള്ള സംഭവബഹുലമായ കാലയളവിലായിരുന്നു ഇദ്ദേഹം ഇന്ത്യയിലെ വൈസ്രോയ് ആയിരുന്നത്. 1878-1880 കാലയളവിലെ രണ്ടാം ആംഗ്ലോ-അഫ്ഗാൻ യുദ്ധവും 1876-78 കാലയളവിലെ മഹാക്ഷാമവും ഇദ്ദേഹത്തിന്റെ ഭരണക്കാലത്തുണ്ടായ സംഭവങ്ങളാണ്. ഇന്ത്യയിലെ ഭരണകാലം ക്ഷാമത്തെ നേരിടുന്ന കാര്യത്തിലും യുദ്ധത്തിലേക്ക് നയിച്ചതിന്റെ പേരിലും വിമർശിക്കപ്പെട്ടിട്ടുണ്ടെങ്കിലും നയതന്ത്രരംഗത്ത് മികച്ച പ്രകടനമാണ് ലിട്ടൻ കാഴ്ചവച്ചത്.

പ്രശസ്തകവിയായിരുന്ന ബൂളർ ലിട്ടന്റെ പുത്രനായിരുന്നു റോബെർട്ട് ലിട്ടൻ. അദ്ദേഹത്തിന്റെ പുത്രനായ വിക്റ്റർ ലിട്ടൻ ഇന്ത്യയിൽ ബംഗാളിലെ ഗവർണറും പിന്നീട് താൽക്കാലിക വൈസ്രോയും ആയിരുന്നു. അദ്ദേഹത്തിന്റെ മരുമകനായ എഡ്വിൻ ല്യൂട്ടെൻസ് ബ്രിട്ടനിലെ പേരെടുത്ത വാസ്തുശിൽപികളിലൊരാളും, ന്യൂ ഡെൽഹി നഗരത്തിന്റെ വാസ്തുശിൽപിയുമായിരുന്നു.

## ഇന്ത്യയിലെ വൈസ്രോയ്
1876-ൽ രാജിവച്ച വൈസ്രോയ് നോർത്ത്ബ്രൂക്ക് പ്രഭുവിന്റെ സ്ഥാനത്തേക്കാണ് ലിട്ടൺ പ്രഭുവിനെ ബ്രിട്ടീഷ് പ്രധാനമന്ത്രിയായിരുന്ന ഡിസ്രയേലിയും ഇന്ത്യക്കുവേണ്ടിയുള്ള സെക്രട്ടറിയായിരുന്ന സാലിസ്ബറി പ്രഭുവും ചേർന്ന് നിയമിച്ചത്. ബ്രിട്ടീഷുകാർ അതുവരെ അഫ്ഗാനിസ്താൻ അതിർത്തിയിൽ കൈക്കൊണ്ടിരുന്ന നിഷ്ക്രിയനയത്തിൽ നിന്ന് വ്യതിചലിച്ച് മുന്നേറ്റനയം നടപ്പാക്കുക എന്ന കർത്തവ്യമായിരുന്നു ഇദ്ദേഹത്തിൽ നിക്ഷിപ്തമായിരുന്നത്.

ഒരു നയതന്ത്രജ്ഞനായിരുന്ന ലിട്ടൻ പ്രവഭുവിന് ഈ നിയമനത്തിൽ‌ താൽപര്യമുണ്ടായിരുന്നില്ല. ഇക്കാലത്ത് അദ്ദേഹം ലിസ്ബണിൽ നയതന്ത്രോദ്യോഗസ്ഥനായി  പ്രവർത്തിച്ചുവരുകയായിരുന്നു. തന്റെ പിതാവിന്റെ പ്രഭുസ്ഥാനം അടുത്തിടെയായി ലഭിച്ച അദ്ദേഹം  നയതന്ത്രോദ്യോഗം നിർത്തി കവിതാരചനയിലേക്ക് പ്രവേശിക്കാനിരിക്കുമ്പോഴാണ് ഇന്ത്യയിലെ നിയമനം ലഭിച്ചത്. ഇന്ത്യൻ സ്ഥിതിഗതികളെക്കുറിച്ചുള്ള അജ്ഞത, ഭരണകാര്യങ്ങളിലുള്ള പരിചയക്കുറവ്, അദ്ദേഹത്തിന്റെ ആരോഗ്യപ്രശ്നങ്ങൾ എന്നിവ മുൻനിർത്തി ഈ നിയമനത്തെ പരമാവധി പ്രതിരോധിച്ചിരുന്നു. എന്നാൽ ഡിസ്രയേലി, മറ്റു രണ്ടുപേരുടെ വിസമ്മതത്തിനുശേഷമായിരുന്നു ലിട്ടന്റെ കാര്യത്തിൽ തീർപ്പുകൽപ്പിച്ചത്. റഷ്യൻ മുന്നേറ്റത്തിനെതിരെ നയതന്ത്രനീക്കത്തിനാണ് ഇന്ത്യയിലെ ആഭ്യന്തരഭരണകാര്യങ്ങളേക്കാൾ ഡിസ്രയേലി പ്രാധാന്യം കൽപ്പിച്ചിരുന്നത് എന്നതിനാൽ നയതന്ത്രജ്ഞനായ ലിട്ടനെത്തന്നെ സ്ഥാനത്ത് നിയമിക്കാൻ ഉറപ്പിച്ചു.

ലിട്ടന്റെ അഫ്ഗാൻ നയം ഒരു പരാജയപ്പെട്ട അദ്ധ്യായമായാണ് വിലയിരുത്തപ്പെടുന്നത്. 1879-81 കാലയളവിലെ ബ്രിട്ടീഷുകാരുടെ അഫ്ഗാൻ ആക്രമണം തുടക്കത്തിൽ വിജയമാകുകയും, അഫ്ഗാനികളെക്കൊണ്ട് ബ്രിട്ടീഷുകാരുടെ താൽപര്യപ്രകാരമുള്ള ഗന്ധാമാക് സന്ധി ഒപ്പുവപ്പിക്കാൻ സാധിക്കുകയും അഫ്ഗാനിസ്താന്റെ വിദേശനയം ബ്രിട്ടീഷ് മേൽക്കോയ്മക്കു കീഴിലാക്കുകയും ചെയ്തെങ്കിലും 1880-81 കാലയളവിൽ വൻതിരിച്ചടികൾ നേരിട്ട് ബ്രിട്ടീഷ് സൈന്യത്തിനും നയതന്ത്രജ്ഞർക്കും അവിടെനിന്നും പിൻവാങ്ങേണ്ടിവന്നു. ഡിസ്രയേലിയും സാലിസ്ബറിയും അഫ്ഗാനിസ്താനിൽ ഒരു യുദ്ധത്തിന് തൽപരരായിരുന്നില്ലെങ്കിലും ലിട്ടൻ മൂലമുണ്ടായ ഈ യുദ്ധത്തിന്റെ ഉത്തരവാദിത്തത്തിൽ അവർക്ക് പങ്കുചേരേണ്ടിവരുകയായിരുന്നു.

## അവലംബം

വർഗ്ഗം:ബ്രിട്ടീഷ് ഇന്ത്യയിലെ വൈസ്രോയിമാർ
വർഗ്ഗം:1831-ൽ ജനിച്ചവർ
ജെ.എൻ. ദീക്ഷിത്

ഭാരത നയതന്ത്രജ്ഞനും വിദേശകാര്യ സെക്രട്ടറിയുമായിരുന്നു **ജ്യോതീന്ദ്രനാഥ് ദീക്ഷിത്**. മലയാള സാഹിത്യകാരനായിരുന്ന മുൻഷി പരമുപിള്ളയുടേയും രത്നമയീദേവിയുടേയും പുത്രനായി മദ്രാസ്സിൽ ജനിച്ചു.(ജനുവരി 8, 1936 – ജനുവരി 3, 2005).

## ജീവിതരേഖ
ദീക്ഷിതിന്റെ പിതാവായ മുൻഷി പരമുപിള്ളയുമായുള്ള വിവാഹ ബന്ധം വേർപെടുത്തിയ ശേഷം രത്നമയീദേവി സ്വാതന്ത്ര്യ സമരസേനാനിയും പത്രപ്രവർത്തകനുമായ സീതാറാം ദീക്ഷിതിനെ വിവാഹം കഴിച്ചു.
ദീക്ഷിതിന്റെ ആദ്യകാല വിദ്യാഭ്യാസം ഡൽഹിയിലും രാജസ്ഥാനിലുമായാണ് പൂർത്തിയായത്, . തുടർന്നു ഡൽഹി സർവ്വകലാശാലയിലും, ജവഹർലാൽ നെഹ്രു സർവകലാശാലയിലുമായി ബിരുദവും,ബിരുദാനന്തരബിരുദവും പൂർത്തിയാക്കി. അന്താരാഷ്ട്ര നിയമവും,അന്താരാഷ്ട്ര ബന്ധങ്ങളുമായിരുന്നു അദ്ദേഹത്തിന്റെ പ്രധാന ഐച്ഛിക വിഷയങ്ങൾ.

## ഔദ്യോഗിക ജീവിതം
1958ൽ ഇന്ത്യൻ വിദേശകാര്യ സർവ്വീസിൽ ചേർന്ന ദീക്ഷിത് ബംഗ്ലാദേശിലെ ആദ്യത്തെ ഭാരത നയതന്ത്രപ്രതിനിധി ആയിരുന്നു.(1971–74).1985–89 കാലഘട്ടത്തിലെ  ശ്രീലങ്കൻ ഹൈക്കമ്മീഷണറും, 1989–91 കാലത്തെ പാകിസ്താൻ ഹൈക്കമ്മീഷണറും ആയിരുന്നു ദീക്ഷിത്. 1991 മുതൽ 1994 വരെ വിദേശകാര്യവകുപ്പു സെക്രട്ടറിയായി. സേവനത്തിൽ നിന്നു വിരമിച്ച ദീക്ഷിത് ദേശീയ സുരക്ഷാഉപദേഷ്ടാവുമായിരുന്നു. .

പാകിസ്താനും ചൈനയുമായുള്ള ഉഭയകക്ഷിചർച്ചകളിൽ  ദീക്ഷിതിന്റെ പങ്ക് നിസ്തുലമായിരുന്നു.

## ബഹുമതികൾ
2005 ൽ പദ്മവിഭൂഷൺ മരണാനന്തര ബഹുമതിയായി നൽകപ്പെട്ടു.
## കൃതികൾ
* *Self in Autumn*, 1982 (collection of poems)
* *Anatomy of a Flawed Inheritance: A Survey of Indo&ndash;Pak Relations 1970&ndash;94*, Konark Publishers, 1995
* *My South Block Years*, UBS publishers, 1996
* *Assignment Colombo*, Konark Publishers, 1997.
* *Across Borders: Fifty Years of India's Foreign Policy*, PICUS Publishers. 1998.
* *Liberation and Beyond: Indo-Bangladesh Relations 1971-99*, Konark Publishers. 1999.
* *An Afghom: Diary-Zahir Shah to Taliban*, Konark Publishers, 2000.
* *Indian Foreign Policies and its Neighbours*, Gyan Books, New Delhi, 2001. ISBN 81-212-0726-6.
* *India’s Foreign Policy—challenge Of Terrorism Fashioning Interstate Equations*, by Gyan Books, 2003. ISBN 81-212-0785-1
* *External Affairs*. Roli Books, 2003. ISBN 81-7436-264-9.
* *Indian Foreign Service: History And Challenge*. Konark Publishers, 2005. ISBN 81-220-0694-9.
## പുറം കണ്ണികൾ
* J.N. Dixit, Official biography  Indian Embassy
* J. N. Dixit Columns at Outlook
* A Mission in Jaffna & the Memories of War-Torn Jaffna
## അവലംബം

വർഗ്ഗം:നയതന്ത്രജ്ഞർ
വർഗ്ഗം:1936-ൽ ജനിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ